tripathysagar/odia_wiki huggingface dataset:
ଭୁଜାଖିଆ ପୀର ବାଲେଶ୍ୱର ଜିଲ୍ଲାର ବାଲେଶ୍ୱରରେ ଥିବା ଏକ ଆସ୍ଥାନ । ଏହା ପ୍ରଧାନତଃ ମୁସଲମାନ ଧର୍ମାବଲମ୍ବୀଙ୍କଦ୍ୱାରା ଉପାସିତ ହେଉଥିଲେ ମଧ୍ୟ ହିନ୍ଦୁ, ଖ୍ରୀଷ୍ଟିଆନ ଓ ଅନ୍ୟାନ୍ୟ ଧର୍ମାବଲମ୍ବୀଙ୍କଦ୍ୱାରା ଉପାସିତ ହୋଇଥାଏ । ଏହା ଜଣେ ମୁସଲମାନ ଫକୀରଙ୍କ ସ୍ମୃତିରେ ପ୍ରତିଷ୍ଠିତ । ଏହି ପୀରର ବର୍ଣ୍ଣନା ଆଇନ-ଇ-ଆକବରୀରେ ରହିଛି । ଇତିହାସ ଐତିହାସିକ ପ୍ରମାଣକୁ ଦେଖିଲେ ଜଣାଯାଏ ଯେ ଏହି ଆସ୍ଥାନ ପ୍ରାୟତଃ ୫୦୦-୬୦୦ ବର୍ଷ ତଳର ।  "ହଜତର ଶ୍ୱଲେହ ମହମ୍ମଦ"  ବା ଶ୍ରଦ୍ଧାରେ ବାବା ଭୁଜଖିଆ ପୀର ନାମରେ ଜଣା ଧର୍ମ ପ୍ରଚାରକ ବାଗଦାଦରୁ ବାଲେଶ୍ୱର ଆସି  'ସୁନହଟ'  ନାମକ ସ୍ଥାନରେ ବାସ କରିଥିଲେ । ସେ ଏକ ନିମ୍ବ ଗଛ ତଳେ ରହିଥିଲେ । ସେହି ସମୟରେ ସେହି ସ୍ଥାନଟି ଉଇକଲିପଟାସ ଓ କଣ୍ଟାଗଛରେ ଭରପୂର ଥିଲା । ଲୋକେ ତାଙ୍କୁ ଫକିର ବାବା ବେଲି ଡାକୁଥିଲେ । ଫକୀର ବାବା ଭିକ ମାଗି ଚଳୁଥିଲେ । ବାବା ଯାହା ଭିକ୍ଷା କରି ଆଣୁଥିଲେ ସଂଧ୍ୟାରେ ସବୁତକ ପିଲାମାନଙ୍କୁ ବାଣ୍ଟି ଦେଉଥିଲେ । ତାଙ୍କ ଭିକ୍ଷାରେ ସେ ବାଲେଶ୍ୱରବାସୀଙ୍କ ନିତିଦିନିଆ ଖାଦ୍ୟ ଓ ସବୁରି ଘରେ ସବୁବେଳେ ଉପଲବ୍ଦ୍ଧ ଥିବା କେବଳ ଭୁଜା  (ମୁଢ଼ି) ହିଁ ମାଗୁଥିଲେ । ୧୮୦୦ ଶତାବ୍ଦୀ ବେଳକୁ ଭୁଜାଖିଆ ପୀର ବାବାଙ୍କ ଆସ୍ଥାନ ପାଖକୁ ବିଭିନ୍ନ ଅଞ୍ଚଳରୁ ଲୋକେ ଆସି ପୂଜାକରୁଥିଲେ । କିନ୍ତୁ ପୋଖରୀ ପାଖରେ ଥିବା ପୀର ବାବାଙ୍କ ପାଖକୁ ପ୍ରାୟତଃ ହିନ୍ଦୁ ଲୋକ ବେଶୀ ଯାଉନଥିଲେ । ୧୯୫୨ ମସିହାଠାରୁ ଧାମନଗରର ବାବା  "ହଜରତ୍ ମୌଲନା ମହମ୍ମଦ ହବିବୁର ରହେମାନଙ୍କ"  ପରାମର୍ଶରେ ପ୍ରଥମେ  "ଉରୁସ ବା ଉରୁସ"  ଉତ୍ସବ ଆରମ୍ଭ ହେଲା । ସେହି ଉରୁସ ଶବ୍ଦ ଆରବୀ ଶବ୍ଦ ଥିଲା । ସେ ଶବ୍ଦର ଅନ୍ୟ ଅର୍ଥ ଥିଲା ପୂଜା ବା ମାନସିକ ପର୍ବ । ଉରୁସ ପ୍ରତ୍ୟକ ଗୁରୁବାର ଦିନ ପାଳନ କରାଯାଉଥିଲା । କିନ୍ତୁ ତାହା ପରବର୍ତ୍ତୀ ସମୟରେ ଏକ ନିର୍ଦ୍ଦିଷ୍ଟ ମାସ ଓ ତାରିଖକୁ ଗଣିବା ପରେ ପ୍ରାୟତଃ ବର୍ଷକୁ ଥରେ  "ଉରୁସ"  ପର୍ବ ପାଳନ କରାଯିବାର ବିଧି ପରମ୍ପରା ଥିଲା । ଏହି  'ଉରୁସ'  ପର୍ବ ହିନ୍ଦୁମାନଙ୍କଦ୍ୱାରା ପାଳନ କରାଯାଉଥିଲା ଓ ଏଥିରେ ହିନ୍ଦୁମାନଙ୍କର ଭୂମିକା ଅଧିକ ଥିଲା । ୧୯୫୨ ମସିହାରେ ଏହା ବିଧିବଦ୍ଧ ଭାବରେ ଆରମ୍ଭ କରାହେବା ବେଳକୁ ସୁନହଟର ବିଶିଷ୍ଟ କବିରାଜ ଲମ୍ବୋହର ଦାସ ଏହାର ମୁଖ୍ୟ ଥିଲେ । ଏହାଛଡା ମହିନ୍ଦ୍ର ଦାସ, ଶିବ ପରିଡ଼ା ଓ କାଜି ମହମ୍ମଦ ରେଜା ଆଦି ବ୍ୟକ୍ତିବିଶେଷ ଏହାକୁ ପାରମ୍ପାରିକ ରୀତିରେ ଆରମ୍ଭ କରିଥିଲେ । ୧୯୭୦ ମସିହାଠାରୁ ଏହାକୁ ବାର୍ଷିକ ୩ ଦିନ ଧରି ପାଳନ କରାଯାଉଛି । ଉରୁସର ପ୍ରଥମ ଦିନ ଅର୍ଥାତ ବୁଧବାର ଦିନ ବୁଢାବଳଙ୍ଗ ନଦୀରୁ ୪୫ କଳସ ପାଣି ଆଣି ଚନ୍ଦନ ମିଶାଇ ବାବାଙ୍କ ସ୍ଥାନଙ୍କୁ ଧୋଇଦିଆଯାଏ । ଏହାକୁ  "ଗୋସାଲ ସ୍ନାନ"  ବୋଲି କୁହାଯାଏ । ଗୁରୁବାର ଦିନ ଏଠାରେ ମୁଖ୍ୟତଃ ଏଠାରେ ମୁଢ଼ି ଭୋଗ ଲଗାଯାଏ ଓ ଅନେକ ଲୋକ ମାନସିକ କରି ମୁଢ଼ି ଲଗାନ୍ତି । ଶୁକ୍ରବାର ଦିନ  "ଲଙ୍ଗର"  ବା ଭୋଜି ହୁଏ । ଏଥିରେ ଅରୁଆ ଚାଉଳରେ ତିଆରି ନିରାମିଷ ବିରିଆନି ଭୋଗ ଲାଗେ । ଉଭୟ ହିନ୍ଦୁ ଓ ମୁସଲମାନ ସଂପ୍ରଦାୟର ଲୋକ ଏହାକୁ ଖାଆନ୍ତି । ଲୋକ ବିଶ୍ୱାସ ଫକୀରମୋହନ ସେନାପତିଙ୍କ ନାମ ସହ ଫକୀର ନାମ ଯୋଡିବା ପରେ ତାଙ୍କର ସ୍ୱାସ୍ଥ୍ୟାବସ୍ଥାର ଉନ୍ନତି ହୋଇଥିବାରୁ ତାଙ୍କ ମୂଳ ନାମ ବ୍ରଜମୋହନରୁ ଫକୀର ମୋହନ କରାଯାଇଥିଲା ।
ପପୁ ପମ ପମ  ଅନ୍ୟନାମ  "ପପୁ" , ତତ୍ତ୍ୱ ପ୍ରକାଶ ଶତପଥୀ ନାମରେ ଜନ୍ମିତ  ଜଣେ ଓଡ଼ିଆ କଥାଚିତ୍ର, ଟେଲିଭିଜନ ଓ ମଞ୍ଚ ହାସ୍ୟ ଅଭିନେତା । ସେ ୨୦୧୫ ମସିହା ସୁଦ୍ଧା ୧୫ଟି ଓଡ଼ିଆ କଥା ଚିତ୍ରରେ ଅଭିନୟ କରିସାରିଛନ୍ତି । ପ୍ରାରମ୍ଭିକ ଜୀବନ ପପୁ ମୟୂରଭଞ୍ଜ ଜିଲ୍ଲାର କପ୍ତିପଦାଠାରେ  '୧୯୭୮ ମସିହା ମଇ ୨୬'  ତାରିଖରେ ଏକ କଳାକାର ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ବାପା ଜଣେ ଉଚ୍ଚବିଦ୍ୟାଳୟର ପ୍ରଧାନ ଶିକ୍ଷକ ଥିଲେ । କିନ୍ତୁ ସେ  'ଯାଦୁବିଦ୍ୟା'  ପାଇଁ ରାଷ୍ଟ୍ରପତିଙ୍କଠାରୁ ପୁରସ୍କାର ପାଇଥିଲେ । ପପୁ ପିଲା ଦିନରୁ ଓଡ଼ିଆ ଯାତ୍ରା, ଗୀତ, ନୃତ୍ୟ ଆଦି ପରିବେଷଣ କରି ଜିଲ୍ଲା ଓ ରାଜ୍ୟ ସ୍ତରରେ ଅନେକ ପୁରସ୍କାର ଜିତିଥିଲେ । ବର୍ତ୍ତମାନ ସୁଦ୍ଧା ସେ ୧୦୦ରୁ ଅଧିକ ମଞ୍ଚରେ ନିଜର ଚମତ୍କାର ଅଭିନୟ ଦେଖାଇସାରିଛନ୍ତି । ସେ ଉଦଳା କଲେଜରୁ ରସାୟନ ବିଜ୍ଞାନରେ ସ୍ନାତକ ଶିକ୍ଷା ଲାଭ କରିଛନ୍ତି । ସେ ଉଦଳା ମହବିଦ୍ୟାଳୟର ନାଟ୍ୟସଂସଦର ସମ୍ପାଦକ ମଧ୍ୟ ଥିଲେ । ଅଭିନୟ ଜୀବନ ପପୁ ଜଣେ ତାଲିମ ପ୍ରାପ୍ତ ହିନ୍ଦୁସ୍ଥାନୀ ଗାୟକ । ସ୍ନାତକ କରିବା ପରେ ଗାୟନ ଓ ଅଭିନୟରେ ନିଜର ବୃତ୍ତି କରିବା ଲାଗି ସେ ଭୁବନେଶ୍ୱର ଚାଲି ଆସିଲେ । ପ୍ରଥମେ ସେ କାମ ପାଇବା ପାଇଁ ଅସମର୍ଥ ହେଲେ । ପ୍ରଥମେ ପପୁ ଓଡ଼ିଆ ଆଲବମ ଗୀତରେ ଗାଇଥିଲେ ଏବଂ ୬୦ଟି ଆଲବମ ଗୀତରେ ନିଜର ସ୍ୱର ଦେଇଥିଲେ ଯାହା ସଫଳତା ପାଇଲା ନାହିଁ । ସେ ୨୦୦୨ ମସିହାରେ ନିଜ ପରିବାରର ଇଛା ବିରୁଦ୍ଧରେ ବାହା ହୋଇଥିଲେ ଓ ଏହାପରଠାରୁ ତାଙ୍କ ଘରର କବାଟ ସବୁଦିନଧରି ତାଙ୍କ ପାଇଁ ବନ୍ଦ ହୋଇଗଲା । ୨୦୦୭ ମସିହାରେ ତାଙ୍କ ପୁଅ ଜନ୍ମ ହେଲାପରେ ପରିବାର ତାଙ୍କୁ ଆପଣେଇଥିଲେ । ଏହାପରେ ସେ ଏକ ଘରୋଇ ରେଡ଼ିଓ ଚ୍ୟାନେଲ ରେଡିଓ ଚକୋଲେଟ ୧୦୪ ଏଫଏମରେ ପପୁ ପମ ପମ ନାମରେ ଉପସ୍ଥାପକ ଭାବେ କିଛିଦିନ କାମ କରିଥିଲେ । ଏହାପରେ ତାଙ୍କ ଭାଗ୍ୟ ଭଲ ମୋଡ଼ ନେଲା । ୨୦୦୯ ମସିହାରେ ତରଙ୍ଗ ଟିଭି ସହିତ କମେଡି ଧାରାବାହିକରେ ଅଭିନୟ କରିବା ପାଇଁ ଚୁକ୍ତି କରିଥିଲେ । ଏହାପରଠାରୁ ସେ ତରଙ୍ଗ ଟିଭି ଓ ତରଙ୍ଗ ମ୍ୟୁଜିକର ଅନେକ ଧାରାବାହିକରେ କମେଡି ଭୁମିକାରେ ଅଭିନୟ ସାଙ୍ଗକୁ ତୋ ଆଖିରେ ମୁ, ସଞ୍ଜୁ ଆଉ ସଞ୍ଜନା, ଦିୱାନା, ବାଳୁଙ୍ଗାଟୋକା ଏପରି ଅନେକ ଚଳଚ୍ଚିତ୍ରରେ ନିଜ ଅଭିନୟ ଦକ୍ଷତା ଦେଖାଇଛନ୍ତି । ରାଜନୈତିକ ଜୀବନ ୨୦୧୪ ବିଧାନ ସଭା ନିର୍ବାଚନରେ ସେ ଚମ୍ପୁଆ ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳ ଟିକେଟରେ ଲଢି ପରାଜୟ ବରଣ କରିଥିଲେ । ଅଭିନୀତ କଥାଚିତ୍ର ଅଭିନୀତ ଦୂରଦର୍ଶନ କାର୍ଯ୍ୟକ୍ରମ ପୁରସ୍କାର ଓ ସମ୍ମାନ ତରଙ୍ଗ ଟିଭିଦ୍ୱାରା ଆୟୋଜିତ ତରଙ୍ଗ ସିନେ ଆୱାର୍ଡସରେ ମଧ୍ୟ ସେ ଶ୍ରେଷ୍ଠ ହାସ୍ୟ ଅଭିନେତା ଭାବେ ପୁରସ୍କୃତ ହୋଇଥିଲେ ।
ଭୈରବୀ ଦଶ ମହାବିଦ୍ୟାଙ୍କ ମଧ୍ୟରୁ ଅନ୍ୟତମ । ଭୈରବୀ ହେଉଛନ୍ତି ସେହିଦେବୀ ଯେ ସାଧକକୁ ସମସ୍ତ ଚିନ୍ତାରୁ ମୁକ୍ତି ଦିଅନ୍ତି ।  ଭ ରୁ ଭରଣ (ସଂରକ୍ଷଣ),  ର ରୁ ରକ୍ଷଣ (ସୃଷ୍ଟି) ଓ  ବ ରୁ ବମନ ମୁକ୍ତି  । ଦେବୀଙ୍କ ଶରୀରର ବର୍ଣ୍ଣ ଉଦୟ ସୂର୍ଯ୍ୟ ସମ । ଗଳାରେ ମୁଣ୍ଡମାଳ ଶୋଭିତ ,ସେ ପୁସ୍ତକ, ଜପମାଳା, ଅଭୟ ଓ ବରଦ ମୁଦ୍ରା ଧାରଣ କରନ୍ତି ।୤ଦେବୀ ତ୍ରିନେତ୍ରା ଓ କପାଳରେ ଚନ୍ଦ୍ର ଧାରଣ କରନ୍ତି । ସେ ଚଣ୍ଡମୁଣ୍ଡ ନିପାତିନୀ କାଳୀ ସ୍ୱରୂପା, ଦେବୀ ଶ୍ୟାମବର୍ଣ୍ଣା । ଭୈରବୀ ପ୍ରତ୍ୟେକ ମନୁଷ୍ୟ ଭିତରେ ଥିବା ଚେତନାର ରୂପ । ସେ ସମସ୍ତ ପ୍ରକାର ଆକାଙ୍‌କ୍ଷାର ପ୍ରତୀକ ଏବଂ ଯୋଗଦ୍ୱାରା ଏହାର ନିୟନ୍ତ୍ରଣ ଜ୍ଞାନ ପ୍ରଦାୟନୀ। ଭୈରବୀ ଅତ୍ୟନ୍ତ ଶକ୍ତିଶାଳୀ, ସେ ସମସ୍ତଙ୍କ ମଧ୍ୟରେ କୁଣ୍ଡଳୀନୀ ରୂପେ ଅବସ୍ଥିତ । ତାଙ୍କୁ ବିନା ଜ୍ଞାନ ଓ ସାଧନାରେ ଜାଗ୍ରତ କରିବାକୁ ଚେଷ୍ଠା କରିବା ନିଜପାଇଁ କ୍ଷତିକାରୀ । ମା ଙ୍କ ସଂରକ୍ଷଣରେ ମନୁଷ୍ୟ ସବୁ ନକରାତ୍ମକତା ଓ ଅଜ୍ଞାନତା ଦୂର ହୋଇ ସିଦ୍ଧି ପ୍ରାପ୍ତିହୁଏ । ତେଣୁ ତାଙ୍କୁ ସକଳ ସିଦ୍ଧି ଭୈରବୀ ମଧ୍ୟ କୁହାଯାଏ । ସ୍ୱର୍ଗୀୟ ଦିବ୍ୟ ଜ୍ଞାନାଲୋକରେ ଆଲୋକିତ ପ୍ରାଣୀ ଆଧ୍ୟାତ୍ମିକ ଚମକରେ ଉଦ୍‌ଭାସିତ ହେବାପରେ ସମସ୍ତ ବାଧା ବନ୍ଧନ ତୁଟେଇ ବ୍ରହ୍ମାଣ୍ଡର ଅନନ୍ତ ଅସୀମତା ସହିତ ଏକାକାର ହୋଇଯାଏ ।
ସୂର୍ଯ୍ୟମଣୀ ଜେନା  (୬ ଜୁନ ୧୯୪୩ - ୧୩ ଜୁନ ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସୂର୍ଯ୍ୟମଣୀ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୯୫ ଓ ୨୦୦୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଯାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୂର୍ଯ୍ୟମଣୀ ଜେନା ୧୯୪୩ ମସିହାର ଜୁନ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅଗନୀ ଜେନା ଏବଂ ପତ୍ନୀଙ୍କ ନାମ ସରସ୍ୱତୀ ଜେନା । ରାଜନୈତିକ ଜୀବନ ସୂର୍ଯ୍ୟମଣୀ ଜେନା ଓଡ଼ିଶା ରାଜନୀତିରେ ଜନତା ଦଳ ଓ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ସୂର୍ଯ୍ୟମଣୀ ଜେନା ୨୦୧୮ ମସିହାର ଜୁନ ମାସ ୧୩ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।
ଆର୍ଟିକେନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସେପ୍ଟୋକେନ ,ହେଉଛି ଏକ ସ୍ଥାନୀୟ ନିଶ୍ଚେତକ ଯାହା ଅନୁଭବ ହ୍ରାସ କରିବା ପାଇଁ ଏକ ଅଞ୍ଚଳରେ ଇଞ୍ଜେକ୍ସନ ଆକାରରେ ଦିଆଯାଏ । ଏହା ଏକ ସ୍ନାୟୁ ଅବରୋଧୀ ଯାହା କ୍ଷେତ୍ର ଯୋଗାଇଥିବା ଏକ ସ୍ନାୟୁ ଚାରିପାଖରେ ଇଞ୍ଜେକ୍ସନ ଆକାରରେ ଦିଆଯାଏ । ଏହାର କାର୍ଯ୍ୟର ଅବଧି ବଢ଼ାଇବା ପାଇଁ ଅଳ୍ପ ପରିମାଣର ଏପିନେଫ୍ରାଇନ୍ ସହିତ ମିଶ୍ରିତ ଉପଲବ୍ଧ ହୁଏ । ଏହାର ପ୍ରଭାବ ଆରମ୍ଭ ୬ ମିନିଟ୍ ମଧ୍ୟରେ ହୁଏ ଏବଂ ପ୍ରାୟ ଏକ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ଯନ୍ତ୍ରଣା ଅନ୍ତର୍ଭୁକ୍ତ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବାତ ଏବଂ ମେଥେମୋଗ୍ଲୋବିନେମିଆ ହୋଇପାରେ। ଗର୍ଭଧାରଣ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ପ୍ରକାର ଆମିଡ୍ । ଆର୍ଟିକେନ ୧୯୭୬ ମସିହାରେ ୟୁରୋପରେ, ୧୯୮୩ରେ କାନାଡାରେ ଏବଂ ୨୦୦୦ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୫୦ ମାତ୍ରାର ମୂଲ୍ୟ ୨୫ ପାଉଣ୍ଡ ଅଟେ । ଏହା ଅନେକ ୟୁରୋପୀୟ ଦେଶରେ ବହୁଳ ଭାବରେ ବ୍ୟବହୃତ ହୁଏ ।
ଅପୁ ବିଶ୍ୱାସ  ଜନ୍ମ:  (1983-10-11)ଅକ୍ଟୋବର ୧୧, ୧୯୮୩ ଜନ୍ମସ୍ଥାନ ବୋଗ୍ରା ଜିଲ୍ଲା, ବଙ୍ଗଳାଦେଶ; ଜନ୍ମନାମ: ଅବନ୍ତି ବିଶ୍ୱାସ  ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରନ୍ତି । ୨୦୦୫ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା କାଲ୍ ସକଳେ, ଯାହାର ନିର୍ଦ୍ଦେଶନା ଦେଇଥିଲେ ଅମଜାଦ ହୁସେନ । ଏହାପରେ ୨୦୦୬ ମସିହାରେ ସେ ମୁଖ୍ୟ ନାୟିକା ଭାବରେ ଅଭିନୟ କରିବା ଆରମ୍ଭ କରିଥିଲେ । ଅଭିନେତା ଶକିବ ଖାନ୍‌ଙ୍କ ସହ କୋଟୀ ଠାକର କବିନ୍‌ କଥାଚିତ୍ରରେ ସେ ମୁଖ୍ୟ ଚରିତ୍ରରେ ଅଭିନୟ କରିଥିଲେ, ଯାହର ନିର୍ଦ୍ଦେଶନା ଦେଇଥିଲେ ଏଫ୍‌.ଆଇ. ମାଣିକ୍ । ଅପୁ ପ୍ରାୟ ଅଧିକାଂଶ ଚଳଚ୍ଚିତ୍ର ଶକିବ ଖାନ୍‌ଙ୍କ ସ‌ହ କରିଛନ୍ତି ଏବଂ ୨୦୦୮ରେ ତାଙ୍କୁ ବିବାହ କରିଥିଲେ । ବିବାହ ପରେ ସେ ମୁସଲମାନ ଧର୍ମ ଗ୍ରହଣ କରିଥିଲେ । ପ୍ରାରମ୍ଭିକ ଜୀବନ ଅପୁ ବିଶ୍ୱାସ ୧୧ ଅକ୍ଟୋବର ୧୯୮୩ରେ ବଙ୍ଗଳାଦେଶର ବୋଗ୍ର ଜିଲ୍ଲାରେ ଏକ ହିନ୍ଦୁ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ଉପେନ୍ଦ୍ରନାଥ ବିଶ୍ୱାସ ଓ ମାଆ ଶେଫାଳୀ ବିଶ୍ୱାସ । ଅପୁ ତାଙ୍କର ପିଲାଦିନରୁ ଅଭିନୟ ପ୍ରତି ଆକର୍ଷିତ ହୋଇଥିଲେ ଏବଂ ଶିଳ୍ପକଳା ଆକାଡେମୀରୁ ନୃତ୍ୟ ଶିକ୍ଷା ଆରମ୍ଭ କରିଥିଲେ । ତାଙ୍କର ପିତାମାତା ତାଙ୍କୁ ରଙ୍ଗୀନ ଦୁନିଆରେ କାମ କରିବା ପାଇଁ ପ୍ରେରଣା ଦେଇଥିଲେ । ଅଭିନୟ ଜୀବନ ୨୦୦୫ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ, ମାତ୍ର ତାଙ୍କ ଅଭିନୀତ ପ୍ରଥମ କଥାଚିତ୍ର ଅମଜାଦ ହୁସେନଙ୍କ ନିର୍ଦ୍ଦେଶିତ କାଲ୍ ସକଳେରେ ସେ ମୁଖ୍ୟ ଭୂମିକାରେ ଅଭିନୟ କରିନଥିଲେ । ସେ ୨୦୦୬ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ ଜଣେ ମୁଖ୍ୟ ନାୟିକା ଭାବରେ ଅଭିନେତା ଶକିବ ଖାନ୍‌ଙ୍କ ସହ କୋଟୀ ଠାକର କବିନ୍‌ କଥାଚିତ୍ରରେ ଅଭିନୟ କରିଥିଲେ । ଏହି କଥାଚିତ୍ରଟିରେ ଅପୁଙ୍କର ଅଭିନୟକୁ ସଭିଏଁ ପସନ୍ଦ କରିଥିଲେ ଏବଂ ଧାଲ୍ଲିଉଡ୍‌ରେ ତାଙ୍କୁ ଜଣେ ପ୍ରତିଷ୍ଠିତ ଅଭିନେତ୍ରୀ ଭାବରେ ଗଣାଗଲା । ତାଙ୍କ ଅଭିନୀତ ଅଧିକାଂଶ କଥାଚିତ୍ରରେ ସେ ଶକିବ ଖାନ୍‌ଙ୍କ ସ‌ହ ଅଭିନୟ କରିଛନ୍ତି । ଏହି ଯୋଡ଼ି ବଙ୍ଗଳାଦେଶର କଥାଚିତ୍ର ଜଗତରେ ଲୋକପ୍ରିୟ ଯୋଡ଼ିମାନଙ୍କ ମଧ୍ୟରୁ ଅନ୍ୟତମ । ୨୦୧୩ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଦେବଦାସର ପୁନଃନିର୍ମାଣ କରାଗଲା ଏବଂ ସେଥିରେ ସେ ପାର୍ବତୀ ଭୂମିକାରେ ଅଭିନୟ କରିଥିଲେ । ୨୦୧୩ ମସିହାରେ ତାଙ୍କ ଅଭିନୀତ କଥାଚିତ୍ର ବଙ୍ଗଳାଦେଶୀ କଥାଚିତ୍ର ମାଇଁ ନେମ୍ ଇଜ୍ ଖାନ୍ ବକ୍ସ ଅଫିସ୍‌ରେ ସଫଳ ବ୍ୟବସାୟ କରିଥିଲା । ବ୍ୟକ୍ତିଗତ ଜୀବନ ୨୦୦୮ ମସିହାରେ ଅପୁ ବିଶ୍ୱାସ ବଙ୍ଗଳାଦେଶୀ ଅଭିନେତା ଶକିବ ଖାନ୍‌ଙ୍କୁ ବିବାହ କରିଥିଲେ । ସେହିବର୍ଷ ସେ ମୁସଲମାନ ଧର୍ମ ଗ୍ରହଣ କରିଥିଲେ ଏବଂ ତାଙ୍କର ନାମ ଅପୁ ବିଶ୍ୱାସରୁ ଅପୁ ଇସ୍‌ଲାମ୍ ବିଶ୍ୱାସକୁ ବଦଳାଇଦେଇଥିଲେ । ଏହି ଦମ୍ପତିଙ୍କର ଗୋଟିଏ ଆବ୍‌ରାମ୍ ଖାନ୍ ନାମକ ଏକ ପୁଅ ଅଛି, ଯିଏକି ୨୭ ସେପ୍ଟେମ୍ବର ୨୦୧୬ରେ କଲିକତାଠାରେ ଜନ୍ମଗ୍ରହଣ କରିଥିଲେ । ଅପୁ ତାଙ୍କର ବିବାହ ଏବଂ ପିଲା ବିଷୟରେ ସର୍ବସାଧାରଣରେ କୌଣସି ତଥ୍ୟ ପ୍ରକାଶ କରିନଥିଲେ । ୧୦ ଅପ୍ରେଲ ୨୦୧୭ରେ ସେ ଏକ ଦୂରଦର୍ଶନ କାର୍ଯ୍ୟକ୍ରମରେ ତାଙ୍କ ପୁଅ ସ‌ହ ଏକ ସାକ୍ଷାତକାର ଦେଇଥିଲେ ଏବଂ ସେତେବେଳେ ତାଙ୍କ ବିବାହ ବିଷୟରେ ସର୍ବସାଧାରଣରେ ସ୍ୱୀକାର କରିଥିଲେ । ଶକିବ ଖାନ୍ ୨୨ ନଭେମ୍ବର ୨୦୧୭ରେ ଅପୁଙ୍କୁ ଛାଡ଼ପତ୍ର ଦେବାକୁ ଆବେଦନ କରିଥିଲେ ଏବଂ ୨୨ ଫେବୃଆରୀ ୨୦୧୮ରେ ତାଙ୍କ ଅବେଦନକୁ ଛାଡ଼ପତ୍ରକୁ ସ୍ୱୀକୃତି ମିଳିଥିଲା ଏବଂ ଉଭୟ ଦମ୍ପତି ଅଲଗା ହୋଇଯାଇଥିଲେ ।
ଅନ୍ଧ ଦିଗନ୍ତ ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ମନମୋହନ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା । ଏହି କଥାଚିତ୍ରଟି ସମାନ ନାମରେ ଲିଖିତ ସୁରେନ୍ଦ୍ର ମହାନ୍ତିଙ୍କ ଉପନ୍ୟାସର ନାଟ୍ୟ ରୂପାନ୍ତର । ଏହି ଚଳଚ୍ଚିତ୍ରଟିର ଜାତୀୟ ପୁରସ୍କାର ପାଇଥିଲା ।
ଫିନୋବାର୍ବିଟାଲ, ଅନ୍ୟ ନାମ ଫିନୋବାର୍ବିଟୋନ ଔଷଧ କେତେକ ପ୍ରକାରର ଅପସ୍ମାର ବାତ ବା ଏପିଲେପ୍ସି ରୋଗ ଚିକିତ୍ସା ନିମନ୍ତେ ବ୍ୟବ‌ହାର କରିବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ସୁପାରିସ କରିଛି । ବିକଶିତ ଦେଶମାନଙ୍କରେ ନବଜାତ ଶିଶୁଙ୍କର ବାତ ବା ସିଜର ହେଲେ ବ୍ୟବ‌ହାର କରାଯାଏ, କିନ୍ତୁ ଅନ୍ୟମାନଙ୍କ ନିମନ୍ତେ ଅନ୍ୟ ଔଷଧ ଦିଆଯାଏ । ଏହି ଔଷଧ ପାଟିରେ ଖାଇବାକୁ ଦିଆଯାଏ; ଶୀରାରେ ଓ ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ । ସ୍ଟାଟସ ଏପିଲେପ୍ଟିକସରେ ଏହାର ଇଞ୍ଜେକସନ ଦିଆଯାଏ । ବେଳେବେଳେ ନିଦ୍ରାହୀନତା, ଉତ୍କଣ୍ଠା, ଡ୍ରଗ ଉଇଥଡ୍ରଆଲ ନିମନ୍ତେ ଏହା ଦିଆଯାଏ ଓ ଅପରେଶନ ସମୟରେ ଦିଆଯାଏ । ଇଞ୍ଜେକସନ ଆକାରରେ ଦେଲେ ଏହା ୫ ମିନିଟ ମଧ୍ୟରେ କାର୍ଯ୍ୟକାରୀ ହୁଏ ଓ ପାଟିରେ ଦେଲେ ଅଧ ଘଣ୍ଟା ଲାଗେ । ଏହାର ପ୍ରଭାବ ୪ ଘଣ୍ଟାରୁ ୨ ଦିନ ପର୍ଯ୍ୟନ୍ତ ରହେ । ଏହାର ପାର୍ଶ୍ୱ ପ୍ରତିକ୍ରିୟା ଯୋଗୁ ନିମ୍ନ ଚେତନ ସ୍ତର ହୁଏ ଓ ଶ୍ୱାସକ୍ରିୟା ନିମନ୍ତେ ପ୍ରଚେଷ୍ଟା କମିଯାଏ । ଦୀର୍ଘକାଳୀନ ବ୍ୟବ‌ହାରରେ ଡ୍ରଗ ଉଇଥଡ୍ରୟାଲ ଓ ଡ୍ରଗ ଅପ‌ପ୍ରୟୋଗ ହୁଏ । ଆତ୍ମହତ୍ୟା ପ୍ରବଣତା ବୃଦ୍ଧି ପାଏ । ଗର୍ଭାବସ୍ଥାରେ ଏହି ଔଷଧ ହାନୀ କରେ । ସ୍ତନ୍ୟପାନ ସମୟରେ ଦେଲେ ଏହା ଶିଶୁକୁ ନିଦ୍ରାଳୁ କରାଏ । ବ‌ୟସ୍କ ଲୋକ ଓ ଯକୃତ ତ‌ଥା ବୃକ୍‌କ ରୋଗ ଥିଲେ ଅଳ୍ପ ମାତ୍ରେ ଏହା ବ୍ୟବ‌ହାର କରାଯାଏ । ଏହା ଗାବା ନିଉରୋଟ୍ରାନସମିଟରର କ୍ରିୟାକଳାପକୁ ବଢ଼େଇ ଦିଏ । ସନ ୧୯୧୨ରେ ଫିନୋବାର୍ବିଟାଲ ଆବିଷ୍କୃତ ହୋଇଥିଲେ ମଧ୍ୟ ଏହା ଅଦ୍ୟାପି ବ୍ୟବ‌ହୃତ ସର୍ବାଧିକ ପୁରୁଣା ଆଣ୍ଟିସିଜର ଔଷଧ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଆଣ୍ଟିସିଜର ଔଷଧ ମଧ୍ୟରେ ଏହା ସବୁଠାରୁ କମ ଦାମିକା  ବାର୍ଷିକ ଖର୍ଚ୍ଚ ପ୍ରାୟ ୫ ଆମେରିକୀୟ ଡଲାର  । କେତେକ ଦେଶରେ ଏହା ନିୟନ୍ତ୍ରିତ ଔଷଧ ହୋଇଥିବାରୁ ମିଳେନାହିଁ ।
ସନାତନ ଦେଓ  (୨୦ ଜୁନ ୧୯୩୬ - ୧୨ ନଭେମ୍ବର ୧୯୮୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସନାତନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ସୁକିନ୍ଦା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସନାତନ ଦେଓ ୧୯୩୬ ମସିହାର ଜୁନ ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନବଘନ ଦେଓ ଏବଂ ପତ୍ନୀଙ୍କ ନାମ ଲକ୍ଷ୍ମୀ ଦେଓ । ସନାତନଙ୍କର ଶିକ୍ଷାଗତ ଯୋଗ୍ୟତା ଥିଲା ଇତିହାସରେ ସ୍ନାତକୋତ୍ତର । ରାଜନୈତିକ ଜୀବନ ସନାତନ ଦେଓ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ୨ଥର କାର୍ଯ୍ୟ କରିଥିଲେ । ମୃତ୍ୟୁ ସନାତନ ୧୯୮୦ ମସିହାର ନଭେମ୍ବର ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୪ ବର୍ଷ ବୟସ ହୋଇଥିଲା ।
ମୁସାମ୍ମତ ହୋସ୍‌ନେ ଅରା ସରିଫା ବେଗମ  (୨ ସେପ୍ଟେମ୍ବର ୧୯୩୫ - ୨୦ ମଇ ୨୦୧୨) ଜଣେ ବଙ୍ଗଳାଦେଶୀ କଥାଚିତ୍ର ଅଭିନେତ୍ରୀ ଏବଂ ପ୍ରଯୋଜିକା ଥିଲେ  । ସେ ସୁଲତାନା ଜମାନ ଭାବରେ ବଙ୍ଗଳାଦେଶ କଥାଚିତ୍ର ଜଗତରେ ପରିଚିତା ଥିଲେ । ୨୦୦୯ ମସିହାରେ ତାଙ୍କୁ ୧୯୭୫ ମସିହାରୁ ଆରମ୍ଭ ହୋଇଥିବା ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଲାଇଫ୍‌-ଟାଇମ୍ ଆଚିଭ୍‌ମେଣ୍ଟ ପୁରସ୍କାର ମିଳିଥିଲା । ଜନ୍ମ ଏବଂ ପରିବାର ସୁଲତାନା ଜମାନ ୧୯୩୫ ମସିହା ସେପ୍ଟେମ୍ବର ମାସ ୨ ତାରିଖ ଦିନ ବ୍ରିଟିଶ ଇଣ୍ଡିଆ ଅନ୍ତର୍ଗତ ବାଂଲା ପ୍ରେସିଡେନ୍ସିର ନଥୋର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଅବଦୁର ରଜାକ୍ ନାଥୋର ଜିଲ୍ଲାର ଜଣେ ଜମିଦାରଙ୍କର ଅଫିସର ଥିଲେ ଏବଂ ମାଆ ହେଉଛନ୍ତି ରାହିମା ଖାତୁନ୍ । ଜନ୍ମବେଳେ ସୁଲତାନାଙ୍କର ନାମ ଥିଲା ମୁସାମ୍ମତ ହୋସ୍‌ନେ ଅରା ସରିଫା ବେଗମ । ସେ ନାଥୋର ବାଳିକା ବିଦ୍ୟାଳୟରୁ ମାଧ୍ୟମିକ ଶିକ୍ଷା, ରାଜସାହି କଲେଜରୁ ଉଚ୍ଚ ଶିକ୍ଷା ଶେଷ କରିଥିଲେ । ୧୯୫୬ ମସିହା ମାର୍ଚ୍ଚ ମାସ ୧୫ ତାରିଖରେ ସୁଲତାନା ଜମାନ ପୂର୍ବ ପାକିସ୍ତାନର ବାଂଲାଦେଶ ଚଳଚ୍ଚିତ୍ର ଉନ୍ନୟନ ସଂସ୍ଥାର ପ୍ରଥମ ମୁଖ୍ୟ ସଭାପତି କ୍ୟୁଏମ୍ ଜମାନଙ୍କୁ ବିବାହ କରିଥିଲେ । ତାଙ୍କ ପତି ଜଣେ ଚିତ୍ରତ୍ତୋଳକ ଥିଲେ, ଯିଏକି ଅନେକ ବଙ୍ଗଳା କଥାଚିତ୍ର ପାଇଁ କାମ କରିଥିଲେ ଏବଂ ତନ୍ମଧ୍ୟରୁ ୧୯୫୬ ମସିହାରେ ମୁକ୍ତିଲାଭ କରିଥିବା ପ୍ରଥମ ସମ୍ପୂର୍ଣ୍ଣ ବଙ୍ଗଳା ଚଳଚ୍ଚିତ୍ର ମୁଖ ଓ ମୁଖୋଶରେ ସେ କାମ କରିଥିଲେ । ଅଭିନୟ ଜୀବନ ସୁଲାତାନା ୧୯୫୯ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ମାଟିର ପଥର, ଯାହାର ପ୍ରଯୋଜନା କରିଥିଲେ ଏସ୍ଏମ୍ ପର୍‌ଭେଜ୍ ଓ ମୋହିଉଦ୍ଦିନ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ୧୯୬୪ ମସିହାରେ ସେ ଖାନ ଆତୁଆର ରହମାନଙ୍କ ନିର୍ଦ୍ଦେଶିତ ଅନେକ ଦିନର ଚେନା କଥାଚିତ୍ରରେ କାମ କରୁଥିବାବେଳେ ତାଙ୍କର ନାମ ବଦଳାଇ ସୁଲତାନା ଜମାନ ରଖିଥିଲେ । ୧୯୭୮ ମସିହାରେ ସୁଲତାନା ଜମାନ ଜଣେ ପ୍ରଯୋଜିକା ଭାବରେ ଚଳଚ୍ଚିତ୍ର ନିର୍ମାଣ ଆରମ୍ଭ କରିଥିଲେ । ତାଙ୍କ ପ୍ରଯୋଜନା ସଂସ୍ଥା ୧୯୬୯ରେ ଭାନୁମତି ଏବଂ ଛଦ୍ମବେଶୀ ନାମକ ଦୁଇଟି ଚଳଚ୍ଚିତ୍ର ନିର୍ମାଣ କରିଥିଲା । ଅଭିନୟ ଏବଂ ପ୍ରଯୋଜନା ବ୍ୟତୀତ ସୁଲତାନା ବିଭିନ୍ନ କାର୍ଯ୍ୟକ୍ରମ ତ‌ଥା ରେଡ଼ିଓର ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ସେ ରେଡ଼ିଓରେ ଛାୟାଛନ୍ଦ ନାମକ ଏକ ବ୍ୟବସାୟିକ କାର୍ଯ୍ୟକ୍ରମର ଉପସ୍ଥାପିକା ଭାବରେ କରିଥିଲେ । ସୁଲତାନା କିଛି ରେଡ଼ିଓ ନାଟକରେ ମଧ୍ୟ କାମ କରିଥିଲେ । କ୍ରିତଦାସର ହସି, ତାଜମହଲ ଏବଂ ଜଫରାନ ଭଳି ନାଟକରେ ସେ କାମ କରିଥିଲେ । ପୁରସ୍କାର ସୁଲତାନାଙ୍କୁ ଚିତ୍ରକାଶ ପୁରସ୍କାର ମିଳିଥିଲା । ୨୦୦୯ ମସିହାରେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଲାଇଫ୍‌ ଟାଇମ୍ ଆଚିଭ୍‌ମେଣ୍ଟ  (ଜୀବନବ୍ୟାପି ସାଧନା) ପୁରସ୍କାର ମିଳିଥିଲା  । ୨୦୧୧ ମସିହାରେ ବଙ୍ଗଳାଦେଶ ମହିଳା ପରିଷଦ ତରଫରୁ ସୁଲତାନାଙ୍କୁ ଜାତୀୟ ପୁରସ୍କାର ମିଳିଥିଲା । ମୃତ୍ୟୁ ୨୦୧୨ ମସିହା ମଇ ମାସ ୨୦ ତାରିଖରେ ଢାକାସ୍ଥିତ କାଣ୍ଟାନମେଣ୍ଟଠାରେ ସୁଲତାନାଙ୍କର ହେହାନ୍ତ ହୋଇଥିଲା । ବାର୍ଦ୍ଧକ୍ୟ କାରଣରୁ ୭୬ ବର୍ଷ ବୟସରେ ତାଙ୍କର ମୃତ୍ୟ ହୋଇଥିଲା ।
ଗୋକୁଳାନନ୍ଦ ମଲ୍ଲିକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ପୋଲସରା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୫,୭୭୩ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଶ୍ରୀକାନ୍ତ ସାହୁଙ୍କୁ ୨୦,୯୪୬ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଲାନ୍ସ ନାଏକ ଆଲବର୍ଟ ଏକ୍କା, ପିଭିସି  (୨୭ ଡିସେମ୍ବର ୧୯୪୨ - ୩ ଡିସେମ୍ବର ୧୯୭୧) ଭାରତୀୟ ସେନାରେ ଜଣେ ସୈନିକ ଥିଲେ । ୧୯୭୧ ମସିହାରେ ଭାରତ-ପାକିସ୍ତାନ ଯୁଦ୍ଧ ସମୟରେ ସେ ଗଙ୍ଗାସାଗର ଯୁଦ୍ଧରେ ନିହତ ହୋଇଥିଲେ। ତାଙ୍କୁ ଶତ୍ରୁପକ୍ଷର ସାମ୍ନାରେ ବୀରତ୍ୱ ପାଇଁ ଭାରତର ସର୍ବୋଚ୍ଚ ପୁରସ୍କାର ପରମ ବୀର ଚକ୍ର ପ୍ରଦାନ କରାଯାଇଥିଲା। ପ୍ରାରମ୍ଭିକ ଜୀବନ ଆଲବର୍ଟ ଏକକା ୨୭ ଡିସେମ୍ବର ୧୯୪୨ରେ ଝାଡଖଣ୍ଡର ଗୁମଲାସ୍ଥିତ ଜାରୀ ଗାଁରେ ଜନ୍ମଗ୍ରହଣ କରିଥିଲେ। ତାଙ୍କ ପିତାମାତା ଥିଲେ ଜୁଲିୟସ୍ ଏକକା ଏବଂ ମାରିଆମ୍ ଏକ୍କା  ଏକ୍କାଙ୍କ ପରିବାର ଏକ ଆଦିବାସୀ ଜନଜାତିର ଥିଲେ। ଆଦିବାସୀମାନଙ୍କ ମଧ୍ୟରେ ଶିକାର ଏକ ସାଧାରଣ ଖେଳ ଥିଲା ଏବଂ ଏକ୍କା ପିଲାଦିନରୁ ଏହା ପ୍ରତି ଆଗ୍ରହ ପ୍ରକାଶ କରିଥିଲେ  ଜଙ୍ଗଲରେ ଶିକାର କରିବାର ଅଭିଜ୍ଞତା ସହିତ ସେ ଭୂମି ଏବଂ ଗତିବିଧିକୁ ଚତୁରତାର ସହ ବ୍ୟବହାର କରି ଜଣେ ଉତ୍ତମ ସୈନିକ ହୋଇପାରିଥିଲେ  ସେ ବଢ଼ିବା ସହିତ ସେନା ପ୍ରତି ଆଗ୍ରହ ପ୍ରକାଶ କରିଥିଲେ ଏବଂ ୨୭ ଡିସେମ୍ବର ୧୯୬୨ରେ ବିହାର ରେଜିମେଣ୍ଟରେ ନାମ ଲେଖାଇଥିଲେ ସାମରିକ ଜିବନୀ ଜାନୁଆରୀ ୧୯୬୮ରେ ବ୍ରିଗେଡ୍ ଅଫ୍ ଗାର୍ଡର ୧୪ତମ ବାଟାଲିୟନ ଉଠାଯିବା ପରେ, ଏକ୍କାଙ୍କୁ ସେହି ୟୁନିଟକୁ ସ୍ଥାନାନ୍ତର କରାଯାଇଥିଲା  ଉତ୍ତର ପୂର୍ବରେ ଥିବାବେଳେ ସେ ବିଦ୍ରୋହୀ କାର୍ଯ୍ୟରେ କାର୍ଯ୍ୟାନୁଷ୍ଠାନ ଦେଖିଥିଲେ। ୧୯୭୧ର ଭାରତ-ପାକିସ୍ତାନୀ ଯୁଦ୍ଧର ପ୍ରସ୍ତୁତି ସମୟରେ ଏକ୍କାଙ୍କୁ ଲାନ୍ସ ନାୟକ ଭାବରେ ପଦୋନ୍ନତି ଦିଆଯାଇଥିଲା  ,   (2003), : , : , . 116 117, 978-81-7436-262-9</ > ଗଙ୍ଗାସାଗର ଯୁଦ୍ଧ ଯୁଦ୍ଧ ଆରମ୍ଭ ହେବା ବେଳକୁ ୧୪ ଜଣ ରାକ୍ଷୀ ଚତୁର୍ଥ କର୍ପସରେ ସଂଲଗ୍ନ ହୋଇଥିଲେ। ବ୍ରାହ୍ମଣବରିଆ ଜିଲ୍ଲାର ଦକ୍ଷିଣ ଆଖୁରାରୁ ୬ କିମି ଦୂରରେ ଅବସ୍ଥିତ ଗଙ୍ଗାସାଗର କବଜା ଚତୁର୍ଥ କର୍ପସର ଅଗ୍ରଗତି ପାଇଁ ଗୁରୁତ୍ୱପୂର୍ଣ୍ଣ ଥିଲା ଏବଂ ଏଥିପାଇଁ ୧୪ ଜଣ ରାକ୍ଷୀଙ୍କୁ ଦାୟିତ୍ୱ ଦିଆଯାଇଥିଲା  ଅପରେସନ୍ ଆରମ୍ଭ ହେବା ବେଳକୁ ୟୁନିଟ୍ ନିଜକୁ ୪ କିମି ଗଙ୍ଗାସାଗରର ଦକ୍ଷିଣରେ ରଖିଥିଲା ଓ ଆଖୁରା ରେଳ ଷ୍ଟେସନରୁ, ଏବଂ ଏହାର ପ୍ରତିରକ୍ଷା ଗଠନ କଲା  ରେଳ ଷ୍ଟେସନ ଚାରିପାଖରେ ଥିବା ଉଚ୍ଚ ଭୂମି ସେମାନଙ୍କର ମୁଖ୍ୟ ପ୍ରତିରକ୍ଷା ଥିଲା, ତା ପରେ ଆଣ୍ଟି ଟ୍ୟାଙ୍କ ଏବଂ ଆଣ୍ଟି-କର୍ମଚାରୀ ବାରୁଦ ସହାୟତା କରିଥିଲା  ପାଟ୍ରୋଲିଂ ସମୟରେ ପାକିସ୍ତାନୀ ସନ୍ୟମାନେ ରେଳ ଟ୍ରାକରେ ଯାଉଥିବା ଦେଖିବାକୁ ମିଳିଥିଲା। ଖୁବ୍ ଶୀଘ୍ର ବାଟାଲିୟନର ଦୁଇଟି କମ୍ପାନୀ ଟ୍ରାକରେ ଶତ୍ରୁ ଉପରେ ଆକ୍ରମଣ କରିଥିଲେ  ଉଦ୍ଧୃତ ସରକାରୀ ଭାରତୀୟ ସେନା ୱେବସାଇଟରେ ପରମ ବୀର ଚକ୍ର ଉଲ୍ଲେଖ ନିମ୍ନଲିଖିତ ଭାବରେ ଅଛି: . - . , - - . -   . ,. ,. -   - , . ଉତ୍ତରାଧିକାରୀ ଲାନ୍ସ-ନାୟକ ଆଲବର୍ଟ ଏକ୍କାଙ୍କୁ ପରବର୍ତ୍ତୀ ସମୟରେ ଭାରତର ସର୍ବୋଚ୍ଚ ଯୁଦ୍ଧକାଳୀନ ଗ୍ୟାଲେଣ୍ଟ୍ରି ପୁରସ୍କାର ପରମ ବୀର ଚକ୍ର ପ୍ରଦାନ କରାଯାଇଥିଲା। ୨୦୦୦ ରେ, ୫୦ତମ ଗଣତନ୍ତ୍ର ଦିବସ ଅବସରରେ ଭାରତ ସରକାର ତାଙ୍କ ସ୍ମୃତିରେ ଏକ ଡାକ ଷ୍ଟାମ୍ପ ଜାରି କରିଥିଲେ। ବର୍ତ୍ତମାନର ଝାଡଖଣ୍ଡର ମୂଳ ବାସିନ୍ଦା, ସେ ରାଞ୍ଚିର ଫିରାଲାଲ୍ ଷ୍ଟୋର୍‌ ସମ୍ମୁଖରେ ଥିବା ମୁଖ୍ୟ ଛକକୁ ଆଲବର୍ଟ ଏକ୍କା ଛକ ନାମରେ ନାମିତ କରି ସମ୍ମାନିତ ହୋଇଥିଲେ, ଯାହା ତାଙ୍କ ପ୍ରତିମୂର୍ତ୍ତିକୁ ମଧ୍ୟ ବହନ କରିଥାଏ। ଗୁମ୍ଲାର ଏକ ବ୍ଲକ  (ଉପ-ଜିଲ୍ଲା) ମଧ୍ୟ ତାଙ୍କ ନାମରେ ସୃଷ୍ଟି ହୋଇଛି - ଆଲବର୍ଟ ଏକ୍କା  (ଜରି) ବ୍ଲକ  ତ୍ରିପୁରାରେ ୧୯୭୧ ଇଣ୍ଡୋ-ପାକ୍ ଯୁଦ୍ଧ ସମୟରେ ଅଗରତାଲାକୁ ପାକିସ୍ତାନରୁ ରକ୍ଷା କରିବା ପାଇଁ କରିଥିବା କାର୍ଯ୍ୟ ପାଇଁ ତାଙ୍କ ନାମରେ ନାମିତ ଏକ ଇକୋ ପାର୍କ ଆଲବର୍ଟ ଏକକା ପାର୍କ ଅଛି
ମଜଥାଳ ଅଭୟାରଣ୍ୟ ଭାରତୀୟ ରାଜ୍ୟ ହିମାଚଳ ପ୍ରଦେଶର ସୋଲାନ ଜିଲ୍ଲାରେ ପାର୍ବତ୍ୟ ଅଞ୍ଚଳରେ ଏହି ଅଭୟାରଣ୍ୟ ଅବସ୍ଥିତ । ସିମଳା -ବିଲାସପୁର ରାସ୍ତାର କରାରାଘାତଠାରୁ 10 କିଲୋମିଟର ଭିତରକୁ କଛା ରାସ୍ତାରେ ଏହା ଅବସ୍ଥିତ । ଏଠାରେ ଅନନ୍ୟ ଅଞ୍ଚଳରେ ବିରଳ ହେଇଥିବା ବିରଳ ଚୀର ପକ୍ଷୀ ବହୁ ପରିମାଣରେ ରହିଛନ୍ତି । ଅରଣ୍ୟରେ ବହୁ ପରିମାଣରେ ଗୋରାଳ ଜନ୍ତୁ ମଧ୍ୟ ରହିଥାନ୍ତି ଏହାକୁ ପରିଦର୍ଶନରେ ଯିବା ପାଇଁ ଉତ୍ତମ ସମୟ ଶୀତ କାଳ ।
ବୋବ୍ୱିଲି ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ବିଜିଅ‌‌ନଗରଅମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବୋବ୍ୱିଲି ୧୮.୫୭୩୫ ଉତ୍ତର ଅକ୍ଷାଂଶ ଓ ୮୩.୩୫୯୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୮୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବୋବ୍ୱିଲି ସହରର ମୋଟ ଜନସଂଖ୍ୟା ୫୦୧୪୦ ଅଟେ । ସେଥି ମଧ୍ୟରୁ ୪୯.୯୫% ଜଣ ପରୁଷ ହୋଇଥିବା ବେଳେ ୫୦.୦୫% ଜଣ ନାରୀ ଅଟନ୍ତି । ବୋବ୍ୱିଲିର ସାକ୍ଷରତା ହାର ୬୩.୫୭% ଅଟେ । ଏହା ଜାତୀୟ ହାରଠାରୁ ୧.୨୭% ପ୍ରତିଶତ ଅଧିକ ଅଟେ । ସେଥିରୁ ୩୫.୭୧% ପ୍ରତିଶତ ପୁରୁଷ ଓ ୨୭.୮୬% ନାରୀ ଅଟନ୍ତି । ୧୧.୦୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ବୋବ୍ୱିଲିର ସରକାରୀ ଭାଷା ଅଟେ ।
ବାକ୍କିୟାରାଜ  (୩୧ ଅକ୍ଟୋବର ୧୯୮୦ - ୨ ସେପ୍ଟେମ୍ବର ୨୦୨୨) ଜଣେ ଭାରତୀୟ ଗାୟକ, ଯିଏକି ତାଙ୍କ ମଞ୍ଚ ନାମ ବାମ୍ବା ବାକ୍ୟା ଭାବରେ ଜଣେ ଜଣା  । ସେ ପ୍ରଚ୍ଛଦପଟରେ ଗାୟକ ଭାବରେ କାର୍ଯ୍ୟ କରିବା ସହିତ ସଙ୍ଗୀତକର ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ଜଣାଶୁଣା ଭାରତୀୟ ସଙ୍ଗୀତକାର ଏ. ଆର. ରହମାନଙ୍କ ସହିତ କିଛି ଚଳଚ୍ଚିତ୍ରରେ ସହଯୋଗୀ ସଙ୍ଗୀତକାର ଭାବରେ କାର୍ଯ୍ୟ କରିଥିଲେ । ଦକ୍ଷିଣ ଆଫ୍ରିକାର ଲୋକପ୍ରିୟ ସଙ୍ଗୀତକାର ବାମ୍ବାଙ୍କ ପରି ତାଙ୍କ ଗୀତ ଗାଇବାକୁ ଏ. ଆର. ରହମାନ କହିବା ପରେ ସେ ତାଙ୍କ ମଞ୍ଚନାମ ବାମ୍ବା ବାକ୍ୟା ରଖିଥିଲେ । ସେ ତାଙ୍କର ଅନନ୍ୟ ବାରିଟୋନ୍ ପାଇଁ ପ୍ରସିଦ୍ଧିଲାଭ କରିଥିଲେ । ୨୦୧୦ ମସିହାରେ ସେ ରହମାନଙ୍କ ସଙ୍ଗୀତ ନିର୍ଦ୍ଦେଶନାରେ ନିର୍ମିତ ଏକ ତାମିଲ କଥାଚିତ୍ର ରାବଣରେ  'କେଦାକ୍କରୀ'  ନାମକ ଗୀତ ଗାଇଥିଲେ, ସେତେବେଳେ ତାଙ୍କ ନାମ ବାକ୍କିୟାରାଜ ଥିଲା । ପେଷା ସେ ୨୦୧୮ ମସିହାରେ ଏସ୍. ଶଙ୍କରଙ୍କ ନିର୍ଦ୍ଦେଶିତ ବହୁଭାଷୀ କଥାଚିତ୍ର ୨.୦ରେ ପ୍ରଥମଥର ପାଇଁ ଏକାକୀ ଏକ ଗୀତର ପ୍ରଚ୍ଛଦପଟ ଗାୟକ ଭାବରେ କାର୍ଯ୍ୟ କରିଥିଲେ । କଥାଚିତ୍ର ଜଗତରେ କାର୍ଯ୍ୟ କରିବା ପୂର୍ବରୁ ସେ ମୁଖ୍ୟତଃ ଭକ୍ତି ଗୀତ ଗାଉଥିଲେ । ତାଙ୍କର ଅକାଳ ବିୟୋଗ ପୂର୍ବରୁ ସେ ମଣି ରତ୍ନମ୍‌ଙ୍କ ଐତିହାସିକ ଚଳଚ୍ଚିତ୍ର ପୋନିୟିନ୍ ସେଲଭନ୍: ୧ ପାଇଁ ମଧ୍ୟ ସ୍ୱର ଦେଇଥିଲେ । ମୃତ୍ୟୁ ୨୦୨୨ ମସିହାର ସେପ୍ଟେମ୍ବର ୨ ତାରିଖରେ ସେ ହୃଦ୍‌ଘାତରେ ଆକ୍ରାନ୍ତ ହୋଇ ମୃତ୍ୟୁବରଣ କରିଥିଲେ । ଛାତିରେ ଅତ୍ୟଧିକ ଯନ୍ତ୍ରଣା ଅନୁଭବ କରିବା ପରେ ତାଙ୍କୁ ଚେନ୍ନାଇର ଏକ ଡାକ୍ତରଖାନାରେ ଭର୍ତ୍ତି କରାଯାଇଥିଲା, ମାତ୍ର ସେଠାରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୪୧ ବର୍ଷ ବୟସ ହୋଇଥିଲା ।
ବୁଗୁଡ଼ା ଓଡ଼ିଶାର ଗଞ୍ଜାମ ଜିଲ୍ଲାର ଛୋଟ ସହର ତଥା ଏକ ପଞ୍ଚାୟତ ସମିତି । ଏହା ରାଜଧାନୀ ଭୁବନେଶ୍ୱରଠାରୁ ହାରାହାରି ୨୨୦ କି.ମି ଦୂରତାରେ ଅବସ୍ଥିତ ।
୨୦୧୪   ଗ୍ରେଗୋରି ପାଞ୍ଜି ଅନୁସାରେ ବୁଧବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2014 ବର୍ଷ, 3 ଶହସ୍ରାବ୍ଦର 14 ବର୍ଷ, 21 ଶତାବ୍ଦୀର 14 ବର୍ଷ, ଏବଂ ୨୦୧୦ ଦଶକର 5 ବର୍ଷ ଥିଲା । ଘଟଣା ଜାନୁଆରୀ-ମାର୍ଚ୍ଚ ୮ ମାର୍ଚ୍ଚ - ମାଲେସିଆ ଏୟାରଲାଇନ୍ସ ବିମାନ ଏମଏଚ୩୭୦ କୁଆଲା ଲାମପୁରରୁ ବେଜିଂ ଅଭିମୁଖେ ଯାତ୍ରା କରୁଥିବା ବେଳେ ନିଖୋଜ ହୋଇଯାଇଥିଲା ।
ରମାରମଣ ପାଢ଼ୀଙ୍କ ନିର୍ଦ୍ଦେଶନାରେ ନିର୍ମିତ ବୟସ୍କଙ୍କ ପାଇଁ ପ୍ରଥମ ଓଡ଼ିଆ ଚଳଚ୍ଚିତ୍ର ଅଲିଭା ଦାଗ ୧୯୮୦ ମସିହାରେ ମୁକ୍ତିଲାଭ କରିଥିଲା । ଏହି କଥାଚିତ୍ରରେ ସୁରେଶ ମହାପାତ୍ର, ଅନିତା ଦାସ, ଜୟା, ତନ୍ଦ୍ରା ରାୟ, ମନ୍ମଥ, ଲଳିତ ମୋହନ ରଥ ଓ ନିରଞ୍ଜନ ଶତପଥୀ ପ୍ରମୁଖ ଅଭିନୟ କରିଥିଲେ  ନାରାୟଣ ପ୍ରସାଦ ସିଂଙ୍କ ଲିଖିତ ଗୀତ ଗୁଡ଼ିକୁ ପ୍ରଣବ ପଟ୍ଟନାୟକ ଗାୟନ କରିଥିଲେ । ସଙ୍ଗୀତା ଗୋସାଇଁ ଅନ୍ୟତମ ପ୍ରଚ୍ଛଦପଟ ଗାୟିକା ଭାବରେ କାର୍ଯ୍ୟ କରିଥିଲେ ।
ଭାତୁଡ଼ି  (ଇରାଜୀ ଭାଷାରେ ) ଏକ ଛୋଟ, ଖଦଡ଼ା ଓ ଟାଣ ଅର୍ବୁଦ ସମ୍ପନ୍ନ ଚର୍ମ ରୋଗ ଯାହାର ରଙ୍ଗ ଅନ୍ୟାନ୍ୟ ସ୍ଥାନର ଚର୍ମ ରଙ୍ଗ ସ‌ହ ସମାନ ଥାଏ  । ଏଥିରେ ଅନ୍ୟ କୌଣସି ଲକ୍ଷଣ ପ୍ରକାଶ ପାଏ ନାହିଁ; କେବଳ ପାଦ ତଳେ ହେଲେ କଷ୍ଟ ହୁଏ । ସାଧାରଣ ଭାବରେ ହାତ ଓ ପାଦରେ ହେଉଥିଲେ ମଧ୍ୟ ଦେହର ଯେ କୌଣସି ସ୍ଥାନରେ ହୋଇପାରିବ । ଏକ ବା ଏକାଧିକ ଭାତୁଡ଼ି ବାହାରିପାରେ । ଏହାର କର୍କଟ ରୋଗ ସ‌ହିତ ସମ୍ପର୍କ ନ ଥାଏ । ଏକ ପ୍ରକାର ମାନବ ପାପିଲୋମାଭୁତାଣୁ  ( ବ ) ଏହି ରୋଗ ସଂକ୍ରମଣ କରନ୍ତି  । ସାର୍ବଜନୀନ ସ୍ଥାନରେ ସ୍ନାନ କଲେ, ମାଂସ କଟା କାମ କଲେ, ଏକଜିମା   ଥଲେ ଓ ଇମ୍ମ୍ୟୁନିଟି କମ ଥିଲେ ଏହି ରୋଗ ସମ୍ଭାବନା ଅଧିକ ରହେ । ଚର୍ମରେ ସାମାନ୍ୟ ଆଘାତ ଥିବା ସ୍ଥାନରେ ଭୁତାଣୁ ପ୍ରବେଶ କରେ । ଅନେକ ପ୍ରକାର ଭାତୁଡ଼ି ଦେଖାଯାଏ ଯେପରିକି: ସାଧାରଣ ଭାତୁଡ଼ି, ପାଦ ଭାତୁଡ଼ି  , ଫିଲିଫର୍ମ ଭାତୁଡ଼ି ଓ ଯୌନାଙ୍ଗ ଭାତୁଡ଼ି   । ଯୌନ କ୍ରୀଡ଼ା ସମୟରେ ଯୌନାଙ୍ଗ ଭାତୁଡ଼ି ସଞ୍ଚାରିତ ହୁଏ । ଅଧିକାଂଶ ଭାତୁଡ଼ି କିଛି ମାସ ବା କିଛି ବର୍ଷ ମଧ୍ୟରେ ଆପେ ଆପେ ମିଳେଇ ଯାଏ । ଭାତୁଡ଼ି ଉପରେ ସାଲିସିଲିକ ଏସିଡ   ଲଗେଇଲେ ଓ କ୍ରାୟୋଥେରାପି  ରେ ଏହି ରୋଗ ମିଳେଇବା ସମୟ ଦୃତ ହୋଇଯାଏ । ଅନ୍ୟଥା ସୁସ୍ଥ ବ୍ୟକ୍ତିଙ୍କର ଭାତୁଡ଼ି ଯୋଗୁ କୌଣସି ସମସ୍ୟା ହୁଏନାହିଁ । ଯୌନାଙ୍ଗ ଭାତୁଡ଼ି ନିମନ୍ତେ ଅଲଗା ଚିକିତ୍ସା କରାଯାଏ । ଭାତୁଡ଼ି ଏକ ସର୍ବସାଧାରଣ ରୋଗ, ଅଧିକାଂଶ ଲୋକଙ୍କ ଦେହରେ ଜୀବନରେ କେତେବେଳେ ନା କେତେବେଳେ ହୁଏ । ଅଣ‌ଯୌନାଙ୍ଗ ଭାତୁଡ଼ି ପ୍ରାୟ ୧ରୁ ୧୩% ଲୋକଙ୍କର ଥାଏ । ଯୁବାବସ୍ଥାରେ ସାଧାରଣତଃ ଏହି ରୋଗ ହୁଏ । ସକ୍ରିୟ ଯୌନସମ୍ଭୋଗକାରୀ ମହିଳାଙ୍କର ଏହି ରୋଗ ହାର ପ୍ରାୟ ୧୨% । ଅନ୍ୟୁନ ଖ୍ରୀ:ପୂ: ୪୦୦ ଶତାବ୍ଦୀରେ ହିପୋକ୍ରେଟ   ଏହି ରୋଗ ବିଷୟ ବର୍ଣ୍ଣନା କରିଥିଲେ ।
ମକ୍କା ରୁଟି ପଞ୍ଜାବୀ:            ଗୁରମୁଖି , (ଶଃମୁଖି),            ଦେବନାଗରି   ( : ) ଏକ ପତଳା, ମକାରେ ପ୍ରସ୍ତୁତ ରୁଟି ଅଟେ ଯାହା ମୁଖ୍ୟତଃ ପଞ୍ଜାବ କ୍ଷେତ୍ର, ଭାରତୀୟ ଉପମହାଦ୍ୱୀପ ଅଞ୍ଚଳରେ ମିଳିଥାଏ  । ଏହା ସାଧାରଣ ଭାବେ ସାମାନ୍ୟ ରୁଟି ପରି ତାୱାରେ ପ୍ରସ୍ତୁତ କରାଯାଏ । ଶାବ୍ଦିକ ରୂପେ, ପଞ୍ଜାବୀ ଭାଷାରେ  "ମକ୍କା ରୁଟି"   (ମକ୍କୀ ଦି ରୋଟି)ର ଅର୍ଥ ହେଉଛି,  "ମକ୍କାରୁ ପ୍ରସ୍ତୁତ ରୁଟି"  । ପ୍ରସ୍ତୁତ ହେବାପରେ ଏହି ରୁଟିର ରଙ୍ଗ ହଳଦିଆ ହୋଇଯାଏ ଏବଂ ଏଥିରେ ବହୁତ କମ ସଂଶ୍ଳିଷ୍ଟତା ରହିଥାଏ ଯାହାଦ୍ୱାରା ଏହାକୁ ସମ୍ଭାଳିବା କଷ୍ଟ ହୋଇଯାଏ । ମକ୍କା ରୁଟି ସାଧାରଣତଃ ପଞ୍ଜାବରେ ଶିତଋତୁରେ ତିଆରି ହୋଇଥାଏ ଓ ପ୍ରାୟତଃ ଶୋରିଷ ଶାଗ, ଲହୁଣି କିମ୍ବା ଦହି ସହିତ ଖିଆଯାଏ । ଏହି ପ୍ରକାରେ ହିମାଞ୍ଚଳ ଓ ପଞ୍ଜାବରେ ଏହାକୁ ଡାଲ ମଖନୀ ଓ ଶୋରିଷ ଶାଗ ସହିତ ଖିଆଯାଏ ।
ମଣ୍ଡ ଓଡ଼ିଶାରେ କଥିତ ଏକ ଦ୍ରାବିଡ଼ ଭାଷା । ଅଣଭାଷୀମାନେ ଏହା ବାବଦରେ ୧୯୬୪ ମସିହାରେ ପ୍ରଥମେ ଜାଣିବାକୁ ପାଇଥିଲେ । ମଣ୍ଡଭାଷୀମାନେ ମୁଖ୍ୟତଃ କଳାହାଣ୍ଡି ଜିଲ୍ଲାର କାଠକୁରା, ପୋକରା, କୋଶବରା, ଗୋଦରା, ଡାକୁତା, ମୋସ୍କା, ବିରିକୋଟ, ଗୋପାଳପୁର, ଦାରଲା, ବିସମଗିରି, ରାଣୀପୋଦର, କୁମାରକାନି, ଡମରପଦର, କୋସାଭରା, ଚତରଙ୍ଗ, ବଳାଙ୍ଗୀ, ମୁତାଚୋଭା, ସେମେଲପଦର, ରାମଗଞ୍ଜ, ତେସିଗୁଡ଼ା, ଡାବରିଗୁଡ଼ା, ଚମ୍ପିଚୁଭା, ଇନ୍ଦିରା କଲୋନି, କାନିଗମା, ଜାମଗୁଡ଼ା, ରାମ୍ପୁର ବ୍ଲକର ଦୁଳିଗୁଡ଼ା ଗ୍ରାମରେ ବାସକରନ୍ତି । ମଣ୍ଡଭାଷୀମାନେ କନ୍ଧ ସମ୍ପ୍ରଦାୟ ନାମରେ ମଧ୍ୟ ପରିଚିତ । ଏହି ସମ୍ପ୍ରଦାୟର ଲୋକେ ଥୁଆମୂଳ ରାମପୁର ବ୍ଲକର ଉଚ୍ଚଭୂମିରେ ବସବାସ କରନ୍ତି । ସେମାନେ ମୁଖ୍ୟତଃ ଦ୍ୱିଭାଷୀ ଓ ନିଜ ମାତୃଭାଷା ସହିତ ଓଡ଼ିଆରେ ମଧ୍ୟ କଥାବାର୍ତ୍ତା କରିପାରନ୍ତି ।
ସର୍ଡେକ୍ସମିଥାଇଲଫେନିଡେଟ/ଡେକ୍ସମିଥାଇଲଫେନିଡେଟ  (ଇଂରାଜୀ ଭାଷାରେ / ), ଆଜଷ୍ଟାରିସ ଏହାର ବିକ୍ରୟ ନାମ, ହେଉଛି ଏକ ଔଷଧ ମିଶ୍ରଣ ଯାହା ଧ୍ୟାନ ଅଭାବ ହାଇପରଆକ୍ଟିଭିଟି ବ୍ୟାଧିର   ଚିକିତ୍ସା ପାଇଁ ବ୍ୟବହୃତ ହୁଏ  ଅତିକମରେ ଛଅ ବର୍ଷ ବୟସ୍କ ଲୋକଙ୍କଠାରେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅରୁଚି, ଶୋଇବାରେ ଅସୁବିଧା, ଅଇ, ପେଟ ଯନ୍ତ୍ରଣା, ଉଦ୍‌ବେଗ, ବିରକ୍ତି ଭାବ, ଦ୍ରୁତ ହୃତ୍‌ସ୍ପନ୍ଦନ ଏବଂ ରକ୍ତଚାପ ବୃଦ୍ଧି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସାଇକୋସିସ, ପ୍ରାୟାପିଜ୍ମ, ରେନଡ଼, ଏବଂ ହୃଦଘାତ ହୋଇପାରେ । ଏହାର ଅପବ୍ୟବହାର ହେବାର ଆଶଙ୍କା ଅଧିକ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ଏଥିରେ ସର୍ଡେକ୍ସମିଥାଇଲଫେନିଡେଟ ଏବଂ ଡେକ୍ସମିଥାଇଲଫେନିଡେଟ ଥାଏ, ଯାହା କେନ୍ଦ୍ରୀୟ ସ୍ନାୟୁ ପ୍ରଣାଳୀ ଉତ୍ତେଜକ ଭାବରେ କାର୍ଯ୍ୟ କରିଥାଏ । ଏହି ମିଶ୍ରଣକୁ ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦନ କରାଯାଇଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ହୋଇ ନାହିଁ । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହାର ଚିକିତ୍ସା ପିଛା ମାସକୁ ପ୍ରାୟ ୪୦୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚୀତ ନିୟନ୍ତ୍ରିତ ପଦାର୍ଥ ।
ସୁହାନି ଧାଙ୍କି ଜଣେ ଭାରତୀୟ ନୃତ୍ୟଶିଳ୍ପୀ ଏବଂ ଦୂରଦର୍ଶନ ଅଭିନେତ୍ରୀ । ଷ୍ଟାର୍ ପ୍ଲସରେ ପ୍ରସାରିତ ପୌରାଣିକ ଧାରାବାହିକ ମହାଭାରତରେ ସେ ମାଦ୍ରୀଙ୍କ ଚରିତ୍ରରେ ଅଭିନୟ କରିଥିଲେ । ସେ ସ୍ୱସ୍ତିକ୍ ପ୍ରଡକ୍ସନ୍ସରଦ୍ୱାରା ନିର୍ମିତ ଦୂରଦର୍ଶନ ଧାରାବାହିକ ପୋରସରେ ଏକ ଡକାୟତ ଦଳର ରାଜକୁମାରୀ ଲାଚି ଭୂମିକାରେ ଅଭିନୟ କରିଥିଲେ । ସେ ଜଣେ ତାଲିମପ୍ରାପ୍ତ ଭାରତନାଟ୍ୟମ୍ ନୃତ୍ୟଶିଳ୍ପୀ, ଯିଏକି ସନ୍ଧ୍ୟା ପୁରଚାଙ୍କଠାରୁ ନୃତ୍ୟ ଶିକ୍ଷା କରିଥିଲେ । ୨୦୧୭ ମସିହାରେ ସେ ପ୍ରଥମେଷ ମୋଡିଙ୍କୁ ବିବାହ କରିଥିଲେ ।
ଭୌଗୋଳିକ ଉପଦର୍ଶନ କିମ୍ବା ଜିଆଇ ଟ୍ୟାଗ ହେଉଛି ଏକ ନାମ ବା ଚିହ୍ନ ଯାହା କୌଣସି ଏକ ସହର, ଅଞ୍ଚଳ ବା ଦେଶର ଏକ ନିର୍ଦ୍ଧିଷ୍ଟ ଉତ୍ପାଦ ବା ଜିନିଷ ବିଷୟରେ ବୁଝାଇଥାଏ । ବିଶ୍ୱ ବାଣିଜ୍ୟ ସଙ୍ଗଠନର ଏକ ସଦସ୍ୟ ହେତୁ ଭାରତ ଏହି ନିୟମ ୧୫ ସେପ୍ଟେମ୍ବର ୨୦୦୩ରୁ ପ୍ରଚଳନ କରିଆସୁଛି । ଏହି ନିୟମ  "କୌଣସି ଏକ ଜିନିଷକୁ ଏକ ପ୍ରାନ୍ତ, ଯେଉଁଠାରେ ଏକ ଆବଶ୍ୟକୀୟ ପରିମାଣର ଗୁଣ, ପ୍ରତିଷ୍ଠା ଏବଂ ବିଶେଷତା ମାତ୍ରା ପୂରଣ ହେବାର "  ସୁଚାଇଥାଏ । ଜିଆଇ ଟ୍ୟାଗ ଏକ ପ୍ୟାଟେଣ୍ଟ ସଦୃଶ୍ୟ ଅନ୍ୟ କାହାକୁ ଦିଆଯାଇଥିବା ଜିନିଷନିଜର ନାମ ଯୋଗ କରିବା ଅନୁମତି ଦିଏ ନାହିଁ । ଉଦାହରଣ ସ୍ୱରୂପ ପିପିଲି ଚାନ୍ଦୁଆ ହେଉଛି ପିପିଲି ନାମ ସହ ଜଡ଼ିତ ଜିଆଇ ଟ୍ୟାଗ, ଚାନ୍ଦୁଆକୁ ଆଉ କେହି ତାଙ୍କର ନାମ ସହିତ ଯୋଗ କରିପାରିବେ ନାହିଁ । ଓଡ଼ିଶାର କନ୍ଧମାଳ ଜିଲ୍ଲାକୁ ୨୦୧୯ ମସିହା ଉତ୍କଳ ଦିବସରେ ଅର୍ଥାତ ଅପ୍ରେଲ ମାସ ୧ ତାରିଖରେ କନ୍ଧମାଳ ହଳଦୀ ପାଇଁ ଜିଆଇ ଟ୍ୟାଗ ମିଳିଥିଲା । ଓଡ଼ିଶାର ରସଗୋଲାକୁ ୨୯ ଜୁଲାଇ ୨୦୧୯ ତାରିଖରେ ଭୌଗଳିକ ଉପଦର୍ଶନ ଟ୍ୟାଗ ମିଳିଥିଲା । ସବୁ ସୁରୁଖୁରୁରେ ଚାଲିଲେ ଆବେଦନ କରିବାର ୧୨୦ ଦିନ ମଧ୍ୟରେ ଟ୍ୟାଗ ପ୍ରଦାନ କରିଦିଆଯାଇଥାଏ ।
ସିନେକାଟେଚିନସ  (ଇଂରାଜୀ ଭାଷାରେ ), ଭେରେଗେନ   ଏହାର ଏକ ବାଣିଜ୍ୟ ନାମ, ହେଉଛି ଏକ ଔଷଧ ଯାହା ବାହ୍ୟ ଯୌନାଙ୍ଗ ଭାତୁଡ଼ିର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ରୋଗ ପ୍ରଭାବିତ ଅଞ୍ଚଳରେ ପ୍ରୟୋଗ କରାଯାଏ । ପ୍ରଭାବିତ ବ୍ୟକ୍ତି ନିଜେ ଏହା ଲଗେଇପାରିବ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱାଳା, କୁଣ୍ଡେଇ ହେବା, ଫୁଲିଯିବା ଏବଂ ବ୍ୟବହାର ସ୍ଥାନରେ ଲାଲ ରଙ୍ଗ ଦେଖାଯାଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଫାଇମୋସିସ, ଲିମ୍ପାଡେନୋପାଥି ବା ଲସିକା ନୋଡ ଫୁଲା, ପରିସ୍ରା କଲାବେଳେ ଜ୍ୱାଳା ଏବଂ ଜେନିଟାଲ ହର୍ପିସ ପୁନଃ ସକ୍ରିୟତା ହୋଇପାରେ । ଏହା କିପରି କାମ କରେ ତାହା ଜଣା ନାହିଁ । ୨୦୦୬ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ସିନେକାଟେଚିନସ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ଟ୍ୟୁବ୍ ପାଇଁ ଏହାର ମୂଲ୍ୟ ୧୪୦୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ପ୍ରଥମ ବାନସ୍ପତିକ ବା ବୋଟାନିକାଲ ଔଷଧ ଥିଲା ଯାହା ଗ୍ରୀନ୍ ଟି ପତ୍ରରୁ ପ୍ରସ୍ତୁତ ହୁଏ ।
ଅହନା ରହମାନ ଲକି  (ଜନ୍ମ: ୪ ଅପ୍ରେଲ ୧୯୮୭) ଜଣେ ବଙ୍ଗଳାଦେଶୀ ଅଭିନେତ୍ରୀ ତଥା ମଡେଲ  । ସେ ୨୦୦୬ ମସିହାରେ ଆୟୋଜିତ ଏକ ଫଟୋ ପ୍ରତିଯୋଗିତାରେ ଅଂଶଗ୍ରହଣ କରି ଲୋକ ଲୋଚନକୁ ଆସିଥିଲେ । ୨୦୦୮ ମସିହାରେ ସେ ଚକୋରେର ପ୍ରେମ ଜରିଆରେ ବଙ୍ଗଳାଦେଶୀ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ଅହନା ୧୯୮୭ ମସିହାର ଅପ୍ରେଲ ୪ ତାରିଖରେ ବଙ୍ଗଳାଦେଶର ପାଟୁଆଖାଲିଠାରେ ଜନ୍ମଗ୍ରହଣ କରିଥିଲେ । ସେ ତାଙ୍କର ସ୍କୁଲ ଶିକ୍ଷା ମୀରପୁର ବାଳିକା ଉଚ୍ଚ ବିଦ୍ୟାଳୟରୁ ସମାପ୍ତ କରି ଢାକା କମର୍ସ ମହାବିଦ୍ୟାଳୟରେ ପଢ଼ିଥିଲେ । ଏହାପରେ ସେ ମୀରପୁର ୟୁନିଭର୍ସିଟି ଅଫ୍ ମ୍ୟାନେଜ୍‌ମେଣ୍ଟରୁ ସ୍ନାତକ କରିଥିଲେ । ତାଙ୍କ ଡାକନାମ ହେଉଛି ଲକି । ଅଭିନୟ ଜୀବନ ଅହନା ଜଣେ ମଡେଲ୍ ଭାବରେ ପ୍ରଥମେ କାମ କରିବା ଆରମ୍ଭ କରିଥିଲେ । ୨୦୦୮ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଚକୋରେର ପ୍ରେମ, ଯାହାର ନିର୍ଦ୍ଦେଶନା ଦେଇଥିଲେ ରକିବ ଆଲମ ଏବଂ ଅମିନ ଖାନ ଏହି କଥାଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୫ ମସିହାରେ ସେ ଦୁଇ ପୃଥିବୀ ନାମକ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ରରେ ଅଭିନେତା ଶାକିବ ଖାନ୍‌ଙ୍କ ସହିତ କାର୍ଯ୍ୟ କରିଥିଲେ । ୨୦୨୦ ମସିହାରେ ସେ ସଦରଘାଟେର ଟାଇଗର ନାମକ ଏକ ୱେବ୍ ସରିଜି୍‌ରେ କାମ କରିଥିଲେ, ଯାହାକି ବିଞ୍ଜ୍ ନାମ ଏକ ଓଟିଟିରେ ମୁକ୍ତିଲାଭ କରିଥିଲା ।
ସଞ୍ଜୀବ କୁମାର ସାହୁ  (ଜନ୍ମ: ୨ ମଇ ୧୯୬୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସଞ୍ଜୀବ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଛନ୍ତି । ୨୦୦୩ ମସିହାରେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ସେ ୧୨ଶ ଓ ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୨୦୦୪, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ଓ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସଞ୍ଜୀବ କୁମାର ସାହୁ ୧୯୬୦ ମସିହାର ମଇ ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଶରଥ ସାହୁ ଓ ପତ୍ନୀଙ୍କ ନାମ ଉଷାରାଣୀ ସାହୁ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ସଞ୍ଜୀବ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ, ସେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ୨୦୨୧ ମସିହାରେ, ଦଳ ଛାଡ଼ିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୩,୯୫୭ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ନଳିନୀକାନ୍ତ ପ୍ରଧାନଙ୍କ ଠାରୁ ୧୬,୧୫୩ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ଦୁର୍ଗାଷ୍ଟମୀ ବା ମହାଷ୍ଟମୀ ଏକ ପବିତ୍ର ଦିବସ ଯାହା ପାଞ୍ଚଦିନିଆ ଦୁର୍ଗା ପୂଜା ଅବସରରେ ମା ଦୂର୍ଗାଙ୍କୁ ଭକ୍ତି ଓ ସମ୍ମାନ ଜଣେଇବାକୁ ପାଳନ କରାଯାଏ । ପରମ୍ପରା ଅନୁସାରେ ପ୍ରତି ହିନ୍ଦୁ ଗୃହରେ ଦୂର୍ଗା ପୂଜା ଦଶ ଦିନ ଧରି ପାଳନ କରିବା କଥା କିନ୍ତୁ ଦୂର୍ଗା ମଣ୍ଡପରେ ଏହା ଷଷ୍ଠୀ   ଦିବସଠାରୁ ପାଞ୍ଚ ଦିନ ପାଳନ କରାଯାଉଛି । ଭାରତରେ ଏହି ଦିନ ଅନେକ ସ୍ଥାନରେ ଲୋକମାନେ ଉପବାସ ପାଳନ କରନ୍ତି । ସୁନ୍ଦର ପୋଷାକ ପିନ୍ଧି ଲୋକମାନେ ଏକତ୍ରିତ ହୋଇ ଗରବା ନୃତ୍ୟ କରନ୍ତି । ଦେବୀଙ୍କର ଅସ୍ତ୍ରସବୁ ଏହି ଦିନ ପୂଜା କରାଯାଉଥିବାରୁ ଏହି ଦିବସକୁ  ଅସ୍ତ୍ର ପୂଜା  ଦିବସ ମଧ୍ୟ କୁହାଯାଏ । ଅନେକ ସ୍ଥାନରେ ଅସ୍ତ୍ର ବ୍ୟବହାର କରି ମାର୍ଶାଲ କଳା ପ୍ରଦର୍ଶନ କରୁଥିବାରୁ ଏହି ଦିବସକୁ ବୀର ଅଷ୍ଟମୀ ମଧ୍ୟ କୁହାଯାଏ । ବର୍ଣ୍ଣନା ନବରାତ୍ରି   ବା ଦୂର୍ଗା ପୂଜା ଉତ୍ସବର ଅଷ୍ଟମୀ ଦିନଟି ଦୂର୍ଗାଷ୍ଟମୀ ବା ଦୂର୍ଗା ଅଷ୍ଟମୀ ରୂପେ ପରିଚିତ । ଏହାକୁ ମହାଷ୍ଟମୀ ମଧ୍ୟ କୁହାଯାଏ ଓ ଏହି ଦିନଟି ହିନ୍ଦୁମାନଙ୍କର ଏକ ପବିତ୍ର ଦିବସ । ହିନ୍ଦୁ କ୍ୟାଲେଣ୍ଡର ଅନୁସାରେ ଆଶ୍ୱିନ ମାସ ଶୁକ୍ଳ ପକ୍ଷର ଅଷ୍ଟମୀ ତିଥିରେ ଏହି ଦିବସ ପାଳନ କରାଯାଏ । କେତେକ ସ୍ଥାନରେ ବିଶ୍ୱାସ କରାଯାଏ, ମା ଦୁର୍ଗାଙ୍କର କପାଳରୁ ଦେବୀ ଚାମୁଣ୍ଡା ଏହି ଦିବସରେ ଜାତ ହୋଇ ମହିଷାସୁରର   ତିନି ସାଥି ଚଣ୍ଡ, ମୁଣ୍ଡ ଓ ରକ୍ତବୀଜ ଅସୁରକୁ ମାରିଥିଲେ । ଚଉଷଠି ଯୋଗିନୀ ଓ ଅଷ୍ଟ ଶକ୍ତି ବା ଅଷ୍ଟ ମାତୃକା  (ଦେବୀ ଦୁର୍ଗାଙ୍କର ଭୟାନକ ରୂପ) ପୂଜା ମଧ୍ୟ ଏହି ଦିନ କରାଯାଏ  । ଭାରତର ବିଭିନ୍ନ ସ୍ଥାନରେ ଅଷ୍ଟ ଶକ୍ତିଙ୍କର ବିଭିନ୍ନ ରକମର ବର୍ଣ୍ଣନା କରାଯାଏ କିନ୍ତୁ ସମସ୍ତେ ଶକ୍ତିଙ୍କର ଅବତାର ରୂପେ ମାନ୍ୟତା ପାଇଥାନ୍ତି । ପୂଜା ପାଉଥିବା ଏହି ଅଷ୍ଟ ଶକ୍ତିଙ୍କର ନାମ ୟଥାକ୍ରମେ ବ୍ରାହ୍ମଣୀ, ମାହେଶ୍ୱରୀ, କୌମାରୀ, ବୈଷ୍ଣବୀ, ବରାହୀ, ନରସିଂହୀ, ଇନ୍ଦ୍ରାଣୀ ଓ ଚାମୁଣ୍ଡା । ପରମ୍ପରା ଉତ୍ତର ଭାରତରେ ଦୁର୍ଗାଷ୍ଟମୀ ଦିନ କୁମାରୀମାନଙ୍କୁ ଘରକୁ ଡାକି ସମ୍ମାନ ଦେବା ପରମ୍ପରା ଆରମ୍ଭ ହୋଇଥିଲା ଏକ ଦୂର୍ଗାଷ୍ଟମୀ ଦିନ । ପାଞ୍ଚରୁ ସାତ ଜଣ କୁଆଁରୀ ଝିଅଙ୍କୁ ଘରକୁ ଡାକି ସମ୍ମାନ ଦିଆଯାଏ । ଏହାର ତାତ୍ପର୍ଯ୍ୟ ହେଲା, କନ୍ୟାମାନଙ୍କୁ ପୃଥିବୀରେ ମା ଦୁର୍ଗାଙ୍କର ଶକ୍ତି ବୋଲି ମନେକରାଯାଏ । ସେହି ଝିଅମାନେ ଆସିଲେ ଘର ଭିତରକୁ ଆସିବା ପୂର୍ବରୁ ତାଙ୍କର ପାଦ ଧୋଇଦେଇ ଘରକୁ ସ୍ୱାଗତ କରାଯାଏ ଓ ଟା ପରେ ତାଙ୍କର ଆଳତି ଓ ପୂଜା କରାଯାଏ । ଏହା ପରେ ତାଙ୍କୁ ଖାଦ୍ୟ ଓ ମିଠା ଓ ଉପହାର ଦେଇ ଆପ୍ୟାୟିତ କରାଯାଏ । । ବିଗତ ଓ ଆସନ୍ତା ଦୂର୍ଗାଷ୍ଟମୀ ଦିନଗୁଡ଼ିକ ୟଥାକ୍ରମେ: - ରବିବାର,୬ ଅକ୍ଟୋବର ୨୦୧୯; ଶୁକ୍ରବାର ଅକ୍ଟୋବର ୨୦୨୦; ବୁଧବାର, ୧୩ ଅକ୍ଟୋବର ୨୦୨୧; ସୋମବାର, ୩ ଅକ୍ଟୋବର ୨୦୨୨ ଓ ଶନିବାର, ୨୨ ଅକ୍ଟୋବର ୨୦୨୩ ।
ଗୋବିନ୍ଦ ଚନ୍ଦ୍ର ଉଦ୍‌ଗାତା,  (ଜନ୍ମ: ୪ ମାର୍ଚ୍ଚ ୧୯୨୦) ଜଣେ ଓଡ଼ିଆ ସାହିତ୍ୟିକ ଓ ସମ୍ପାଦକ  । ବୃତ୍ତିରେ ଶିକ୍ଷାବିତ ଗୋବିନ୍ଦ ଚନ୍ଦ୍ର, କବିତା, ପ୍ରବନ୍ଧ, ନାଟକ ଓ ଅନୁବାଦ ଆଦି ସାହିତ୍ୟର ବହୁ ବିଭାଗରେ ଲେଖନି ଚାଳନା କରିଛନ୍ତି । ସେ ଉଭୟ ରାଜ୍ୟ ଓ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ । ବ୍ୟକ୍ତିଗତ ଜୀବନ ଗୋବିନ୍ଦ୍ର ଚନ୍ଦ୍ର ୧୯୨୦ ମସିହା ମାର୍ଚ୍ଚ ୪ ତାରିଖରେ ବଲାଙ୍ଗୀର ଜିଲ୍ଲାର ଟିକରପଡାଠାରେ ଜନ୍ମଗ୍ରହଣ କରିଥିଲେ । ପାରିବାରିକ ଅସୁବିଧା ଯୋଗୁ ସେ ବିଧିବଦ୍ଧଭାବେ ମହାବିଦ୍ୟାଳୟରେ ଅଧ୍ୟୟନ ନକରି, ଘରୋଇ ଭାବରେ ପାଠ ପଢ଼ି ସ୍ନାତକ ହୋଇଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆ ଭାଷା ସାହିତ୍ୟରେ ସ୍ନାତକୋତ୍ତର ପରୀକ୍ଷାରେ ପ୍ରଥମ ସ୍ଥାନ ଅଧିକାର କରି ସ୍ୱର୍ଣ୍ଣ ପଦକ ଲାଭ କରିଛନ୍ତି । ସେ ସଂସ୍କୃତରେ ମଧ୍ୟ ନାଗପୁର ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଲାଭ କରିଛନ୍ତି । ବିଦ୍ୟାଳୟ ଶିକ୍ଷକ ଭାବରେ ସେ ନିଜ କର୍ମମୟ ଜୀବନ ଆରମ୍ଭ କରି, ପରବର୍ତ୍ତୀ ସମୟରେ ମହାବିଦ୍ୟାଳୟରେ ଅଧ୍ୟାପନା କରିଥିଲେ । ସାହିତ୍ୟିକ ଜୀବନ ସପ୍ତମ ଶ୍ରେଣୀରେ ପଢୁଥିବା ସମୟରେ  "ମଞ୍ଜରୀ"  ନାମକ ହାତଲେଖା ପତ୍ରିକା ସମ୍ପାଦନାରୁ ଗୋବିନ୍ଦ ଚନ୍ଦ୍ରଙ୍କ ସାହିତ୍ୟ ସର୍ଜନା ଆରମ୍ଭ ହୋଇଥିଲା । ପରବର୍ତ୍ତୀ ସମୟରେ ସେ ପତ୍ରିକା ସମ୍ପାଦନା ସହିତ, ମୌଳିକ ସାହିତ୍ୟ ରଚନା ମଧ୍ୟ କରିଥିଲେ ।
ମାନ୍‍ପୁପୁନ୍ୟର ଶୈଳଗଠନ  ଇଂରାଜୀରେ , ଋଷୀୟ ଭାଷାରେ , ମାନ୍‍ସି ଭାଷାରେ - -   ଋଷର କୋମି ରିପବ୍ଲିକ୍‍ର ଟ୍ରୋଇତ୍ସକୋ-ପେଚୋରସ୍କି ଜିଲ୍ଲାରେ ଉରାଲ୍ ପର୍ବତର ପଶ୍ଚିମକୁ ଅବସ୍ଥିତ ସାତ ଗୋଟି ମୋନୋଲିଥିକ୍ ଶିଳା ସ୍ତମ୍ଭକୁ ବୁଝାଇଥାଏ । ମାନ୍‍ସି ଭାଷାରେ ଏହାର ନାମର ଅର୍ଥ ହେଲା କ୍ଷୁଦ୍ର ମୂର୍ତ୍ତି ପର୍ବତ ଓ କୋମି ଭାଷାରେ ଏହାର ନାମ - ର ଅର୍ଥ ହେଲା ମୂର୍ତ୍ତି ପ୍ରସ୍ତର । ଇଲିଚ୍ ଓ ପେଚୋରା ନଦୀଦ୍ୱୟ ମଧ୍ୟସ୍ଥ ମାନ୍‍ପୁପୁନ୍ୟୋର ନାମକ ପର୍ବତରେ ପେଚୋରା-ଇଲିଚିସ୍କି ସଂରକ୍ଷିତ ଅଞ୍ଚଳର ପରିସୀମା ମଧ୍ୟରେ ଏହି ଶୈଳ ସ୍ତମ୍ଭମାନ ଅବସ୍ଥିତ । ଏହି ଶୈଳ ଗଠନକୁ କେହି କେହି ସେଭେନ୍ ଷ୍ଟ୍ରଂଗ୍ ମେନ୍ ରକ୍ ଫର୍ମେସନ୍ସ  (ସପ୍ତ ବଳଶାଳୀ ପୁରୁଷ ଶୈଳଗଠନ) ଓ ପୋଲ୍‍ସ୍ ଅଫ୍ ଦ କୋମି ରିପବ୍ଲିକ୍  କୋମି ରିପବ୍ଲିକ୍‍ସ୍ଥ ମୀନାର  ବୋଲି ମଧ୍ୟ କହିଥାନ୍ତି । ଏହି ଶିଳା ସ୍ତମ୍ଭମାନଙ୍କ ଉଚ୍ଚତା ୩୦ରୁ ୪୨ ମିଟର ମଧ୍ୟରେ । ପ୍ରାୟ ୨୦ କୋଟି ବର୍ଷ ପୂର୍ବେ ଏହି ଶୈଳଗଠନ ରହିଥିବା ସ୍ଥାନରେ ଉଚ୍ଚ ପର୍ବତମାନ ରହିଥିବାର ଅନୁମାନ କରାଯାଇଛି । ସମୟକ୍ରମେ ବୃଷ୍ଟିପାତ, ତୁଷାରପାତ, ବାୟୁପ୍ରବାହ, ଉତ୍ତାପ ଯୋଗୁଁ ଏହି ପର୍ବତଗୁଡ଼ିକର ଅବକ୍ଷୟ ଘଟି ବର୍ତ୍ତମାନ କେବଳ ପ୍ରସ୍ତର ସ୍ତମ୍ଭଗୁଡ଼ିକ ରହିଯାଇଛି । ସେହି ପ୍ରାଚୀନ ପର୍ବତର ସେରିସାଇଟ୍-କ୍ୱାର୍ଜାଇଟ୍ ଅଂଶ ଏହି ଅବକ୍ଷୟଦ୍ୱାରା ଅପେକ୍ଷାକୃତ କମ୍ ପ୍ରଭାବିତ ହୋଇ ଏଯାବତ ତିଷ୍ଠି ରହିଛି । ନରମ ପଥର ଓ ପର୍ବତମାନଙ୍କ ଅନ୍ୟ ଅଂଶ ଜଳ ଓ ବାୟୁ ପ୍ରବାହରେ ଧୋଇ ହୋଇଯାଇଛନ୍ତି । ୩୪ ମିଟର ଉଚ୍ଚତାବିଶିଷ୍ଟ ଏକ ସ୍ତମ୍ଭ ଅନ୍ୟ ସମସ୍ତ ସ୍ତମ୍ଭଙ୍କଠାରୁ ଅଳ୍ପ ଦୂରରେ ଛାଡ଼ି ହୋଇ ରହିଛି । ଏହାର ଆକାର ଏକ ଓଲଟା ବୋତଲ ପରି । ଅନ୍ୟ ୬ଟି ପ୍ରସ୍ତର ସ୍ତମ୍ଭ ପର୍ବତର ଏକ କୋଣରେ ରହିଛନ୍ତି । କଥିତ ଅଛି ଯେ ଏହି ଶୈଳ ଗଠନଗୁଡ଼ିକ ବିଶାଳକାୟ ମାନବ, ଘୋଡ଼ା ମୁଣ୍ଡ ଓ ମେଣ୍ଢା ମୁଣ୍ଡର ଆକାର ପରି ଦେଖାଯାନ୍ତି । ମାନ୍‍ପୁପୁନ୍ୟର ଶୈଳଗଠନ ସମ୍ପର୍କିତ ଅନେକ କିମ୍ବଦନ୍ତୀ ରହିଛି । ସ୍ଥାନୀୟ ମାନ୍‍ସି ଲୋକେ ଏମାନଙ୍କୁ ପବିତ୍ର ବୋଲି ମନେ କରୁଥିଲେ । ତେଣୁ ଏମାନଙ୍କ ଉପରକୁ ଚଢ଼ିଲେ ପାପ ଲାଗିବ ବୋଲି ଧାରଣା ରହିଥିଲା । ଏହି ଶୈଳଗଠନ ଋଷର ସପ୍ତାଶ୍ଚର୍ଯ୍ୟ ତାଲିକାରେ ସ୍ଥାନ ପାଇଛି । ମାନ୍‍ପୁପୁନ୍ୟର ଶିଳା ଋଷ ଆସୁଥିବା ପର୍ଯ୍ୟଟକଙ୍କ ପାଇଁ ଏକ ପ୍ରମୁଖ ଆକର୍ଷଣ । ଏହି ଅଞ୍ଚଳରେ ପର୍ଯ୍ୟଟନ ଯୋଗୁଁ ବିଶେଷ କ୍ଷୟକ୍ଷତି ବା ସମସ୍ୟା ସୃଷ୍ଟି ହୋଇନାହିଁ । ଜୀବଜନ୍ତୁ ଏହି ମାଳଭୂମିର ଆଖପାଖରେ ବିଭିନ୍ନ ଏଣ୍ଡୁଅ, ହର୍ବାଲ୍ ବେଙ୍ଗ, ଧାରୁଆ ଶରୀରବିଶିଷ୍ଟ ବେଙ୍ଗ, ସର୍ବୀୟ ଶୁଟର୍, ଗୁଣ୍ଡୁଚି ମୂଷା, ମାର୍ଟେନ୍, ଓଧ, ସେବଲ୍, ଏର୍ମିନ୍, ଆମେରିକୀୟ ମିଂକ୍, ମାଟିଆ ରଙ୍ଗର ଭାଲୁ, ଉଲ୍ଭେରିନ୍ ଓ କୋକିଶିଆଳୀ ପରି ଜୀବ ପରିଲକ୍ଷିତ ହୁଅନ୍ତି । ପର୍ଯ୍ୟଟନ ସଡ଼କ ପଥରେ କୋମି ରିପବ୍ଲିକ୍‍ରୁ ମାନ୍‍ପୁପୁନ୍ୟର୍ ପହଞ୍ଚି ହେବ । ସ୍ୱେର୍ଦଲୋସ୍କ୍ ଅଞ୍ଚଳର ଦ୍ୟାତଲୋଭ୍ ଗିରିପଥ ଦେଇ ହାଇକିଂ କିମ୍ବା ସ୍କିଂ କରି ମଧ୍ୟ ଏଠାରେ ପହଞ୍ଚି ହେବ । ହେଲିକପ୍ଟର୍ ସହାୟତାରେ ମଧ୍ୟ ଏହି ଶୈଳଗଠନ ପାଖରେ ପହଞ୍ଚି ହେବ । ୨୦୦୪ ମସିହା ପର୍ଯ୍ୟନ୍ତ ସ୍ୱେର୍ଦଲୋସ୍କ୍ ଅଞ୍ଚଳରୁ କାର୍ ଯୋଗେ ପର୍ଯ୍ୟଟକମାନେ ଦ୍ୟାତଲୋଭ୍ ଗିରିପଥ, ଓଟୋର୍ଟେନ୍ ପର୍ବତ ଓ ପେଚୋରା ନଦୀର ଉତ୍ସ ଇତ୍ୟାଦି ସ୍ଥାନକୁ ପରିଭ୍ରମଣରେ ଯାଉଥିଲେ । ପେଚୋରୋ-ଇଲିଚିସ୍କି ଓ ଇଭଡେଲିସ୍କି ନାମକ ଦୁଇଟି ସଂରକ୍ଷିତ ଅଞ୍ଚଳର ପ୍ରତିଷ୍ଠା ପରେ କାର୍ଦ୍ୱାରା ଏଠାରେ ପର୍ଯ୍ୟଟନକୁ ସରକାରୀ ଭାବେ ନିଷିଦ୍ଧ ଘୋଷିତ କରାଗଲା ।
ସଖୀକଣ୍ଢେଇ ନାଚ  (ଅନ୍ୟନାମ: ସଖୀ ନାଚ, କଣ୍ଢେଇ ନାଚ) ଓଡ଼ିଶାର ଏକ ପାରମ୍ପାରିକ ନାଚ  । ଏହା କେନ୍ଦ୍ରାପଡ଼ା ଜିଲ୍ଲାରୁ ଆରମ୍ଭ ହୋଇ‌ଥିଲା । କ୍ରମଶଃ ଏହି ନାଚ ଆଗ ଭଳି ଗ୍ରାମାଞ୍ଚଳ କିମ୍ବା ସହରରେ ଆଉ ଦେଖିବାକୁ ମିଳୁନାହିଁ। ବର୍ତ୍ତମାନ କେବଳ କେନ୍ଦ୍ରାପଡ଼ା ଜିଲ୍ଲାରେ ମନ୍ତ୍ରୀପଡ଼ା ସଖୀ କଣ୍ଢେଇ ନାଚ ଦଳ ଦେଖିବାକୁ ମିଳନ୍ତି। ଏକ ସୁସଜ୍ଜିତ ମଞ୍ଚ ଉପରେ କଣ୍ଢେଇ ନାଚ ପ୍ରଦର୍ଶିତ କରାଯାଏ । ସାଧାରଣ ମଣିଷଙ୍କ ଭଳି କଣ୍ଢେଇମାନଙ୍କୁ ନାନାଦି ବେଶଭୂଷା କରି ତାରଦ୍ୱାରା ସଂଯୋଗ କରାଯାଇଥାଏ । ଗୀତର ତାଳେ ତାଳେ କଣ୍ଢେଇମାନଙ୍କର ନୃତ୍ୟ ଓ ବିଭିନ୍ନ ଅଙ୍ଗଭଙ୍ଗୀ ପ୍ରଦର୍ଶିତ କରିବା ପାଇଁ, ନାଚ ଦଳର ଜଣେ ସଦସ୍ୟଦ୍ୱାରା କଣ୍ଢେଇଗୁଡ଼ିକୁ ସଂଯୋଗ କରାଯାଇଥିବା ତାରକୁ ଧରି ପରଦାର ନେପଥ୍ୟରେ ନିୟନ୍ତ୍ରିତ କରିଥାନ୍ତି। ସଖୀ କଣ୍ଢେଇ ନାଚ ଦଳରେ ଅତି କମ୍ରେ ୭ଜଣ କଳାକାର ଆବଶ୍ୟକ । ତିନିଜଣ କଣ୍ଢେଇ ନଚାଉଥିବାବେଳେ ଜଣେ ହାରମୋନିୟମ ବଜାନ୍ତି । ଏହାଛଡ଼ା ଜଣେ ଢୋଲକି ଓ ଜଣେ ଗିନି ବଜାନ୍ତି । ବିଭିନ୍ନ ପ୍ରସଙ୍ଗ ଉପରେ ବାଦ୍ୟଯନ୍ତ୍ର ଓ ସଂଗୀତ ସହ ତାଳ ଦେଇ ସଖୀକଣ୍ଢେଇ ନାଚ ହୁଏ । ନାଚ ମଧ୍ୟରୁ ବଂଶୀଚୋରି, ବାଟଛାଡ଼ ନାଗର, ଦ୍ରୌପଦୀ ବସ୍ତ୍ରହରଣ, ନାବକେଳି, ରାଧୀକା ଓ ଦୂତୀ, ଲଳିତା ଓ ଦୂତୀ, ଶବର ଶବରୁଣୀ ନାଚ ଅଧିକ ହୁଏ । ନାଚର ପ୍ରସଙ୍ଗ ଉପରେ ଜଣେ ମଧୁର କଣ୍ଠରେ ଗୀତ ବୋଲି ଦର୍ଶକଙ୍କୁ ଆମୋଦିତ କରନ୍ତି । ଏକ ଘଣ୍ଟା ମଧ୍ୟରେ ୮ରୁ ୧୦ ପ୍ରକାରର ନାଚ ପ୍ରଦର୍ଶିତ କରାଯାଏ । ପ୍ରଚାର ଓ ପ୍ରସାର ଅଭାବରୁ ତାରଦ୍ୱାରା ସଖୀ କଣ୍ଢେଇ ନାଚ ସମ୍ପୂର୍ଣ୍ଣ ଲୋପ ପାଇ ଯାଇଛି । କିନ୍ତୁ ଜିଲ୍ଲାର ସଦର ମହକୁମାଠାରୁ ପ୍ରାୟ ୧୦ କିଲୋମିଟର ଦୂରରେ ଥିବା ଡେରାବିଶି ବ୍ଳକ ଅନ୍ତର୍ଗତ କୁରୁଜଙ୍ଗା ପଞ୍ଚାୟତର ମନ୍ତ୍ରୀପଡ଼ା ଗ୍ରାମର କେଳା ବସ୍ତିରେ ଏହି ନାଚର ଅସ୍ତିତ୍ୱ ରହିଛି । ପୂର୍ବରୁ ତାର ସାହାଯ୍ୟରେ ସଖୀ କଣ୍ଢେଇ ନଚା ଯାଉଥିଲା । ସେ ପ୍ରଥା ବନ୍ଦ ହୋଇଯିବାରୁ ଏବେ କାଠ କଣ୍ଢେଇକୁ ବେଶ ପୋଷାକରେ ସଜାଇ ହାତରେ ନଚାଉଛନ୍ତି । ବିଭିନ୍ନ ସମୟରେ ଘରୋଇ ସାଂସ୍କୃତିକ ସଙ୍ଗଠନ ଉଦ୍ୟମରେ ଏମାନେ ଭୁବନେଶ୍ୱର, ଦିଲ୍ଲୀ, ମୁମ୍ବାଇ, କଲିକତା ଯାଆନ୍ତି ।
ଜଗମୋହନ କୌର  ୧୬ ଅପ୍ରେଲ ୧୯୪୮   ୬ ଡିସେମ୍ବର ୧୯୯୭  ଜଣେ ଭାରତୀୟ ପଞ୍ଜାବୀ-ଭାଷାର ଲୋକଗୀତ ଗାୟିକା ଥିଲା । ସେ ବାପୁ ୱେ ଆଦ୍ ହୁନ୍ନି ଆଇଁ, ଘର ୱାଜଦା, ଘରୋଲି ୱାଜାଦି ଆଦି ଗୀତ ପାଇଁ ଲୋକପ୍ରିୟ ଥିଲେ । ପେଷା ସେ ପଞ୍ଜାବୀ ଲୋକଗୀତ ଗାଇବା ସହି ତାଙ୍କ ସ୍ୱାମୀ କେ. ଦୀପ୍‌ଙ୍କ ସହିତ କିଛି ଦ୍ୱେତ ସଙ୍ଗୀତରେ କଣ୍ଠଦାନ କରିଥିଲେ । ଗୀତ ଗାଇବା ବ୍ୟତୀତ ସେ ଦାଜ୍  (୧୯୭୬), ମୁତିୟାର୍  (୧୯୭୯) ଏବଂ ଦୁଷ୍ମନି ଦି ଆଗ୍  (୧୯୯୦) ଆଦି ପଞ୍ଜାବୀ କଥାଚିତ୍ରରେ ମଧ୍ୟ ଅଭିନୟ କରିଥିଲେ  । ସେ ସୁଖି ପରିବାର  (୧୯୮୦) ଏବଂ ଦୋ ଜାତିୟାଁ ଭଳି କିଛି କଥାଚିତ୍ରରେ ପ୍ରଚ୍ଛଦପଟ ଗାୟିକା ଭାବରେ ମଧ୍ୟ ଗୀତ ଗାଇଥିଲେ  । ଜୀବନୀ ଜଗମୋହନ କୌର ୧୯୪୮ ମସିହାର ଅପ୍ରେଲ ୧୬ ତାରିଖରେ ବ୍ରିଟିଶ ଭାରତର ପଞ୍ଜାବସ୍ଥିତ ପଠାନ୍‌କୋଟ‌ଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଗୁର୍ବାଚନ ସିଂହ ଏବଂ ମାଆଙ୍କ ନାମ ଥିଲା ପ୍ରକାଶ କୌର । ପିଲାଦିନ ତାଙ୍କ ଗାଁ ବୁର୍ ମାଜରାରେ କଟିଥିଲା ଏବଂ ତାଙ୍କ ଗାଁ ସ୍କୁଲରୁ ସେ ପ୍ରାଥମିକ ଶିକ୍ଷା ଶେଷ କରିଥିଲେ । ଏହାପରେ ସେ କୁରାଲିସ୍ଥିତ ଖାଲସା ହାଇସ୍କୁଲରେ ପଢ଼ିଥିଲେ ଏବଂ ପରେ ଖାରାର୍, ମୋହାଲିର ଆର୍ଯ୍ୟ ଟେନିଂ ସ୍କୁଲରୁ ଶିକ୍ଷା ସମାପ୍ତ କରି ଚଣ୍ଡିଗଡ଼ ପାଖରେ ଥିବା ମଣି ମାଜରାରେ ଜଣେ ଶିକ୍ଷୟତ୍ରୀ ଭାବରେ କାର୍ଯ୍ୟ କରିଥିଲେ । ପରବର୍ତ୍ତୀ ସମୟରେ ସେ ଏସ୍. ମହିନ୍ଦର୍ ସିଂହ ବେଦୀଙ୍କଠାରୁ ସଙ୍ଗୀତ ଶିକ୍ଷା କରିବା ପରେ ନିଜ ଚାକିରୀ ଛାଡ଼ି ସଙ୍ଗୀତକୁ ପେଷା ଭାବରେ ଗ୍ରହଣ କରିଥିଲେ ।
ପିମ୍ପୁଡି ଏକ ସାମାଜିକ କୀଟ ଅଟେ, ଯେଉଁମାନେ ଫୋରମିସିଡାଏ ନାମକ ଜୀବବିଜ୍ଞାନ କୂଳରେ ବର୍ଗୀକୃତ ହୋଇଛନ୍ତି । ଏହି କୂଳରେ ୧୨,୦୦୦ରୁ ଅଧିକ ଜାତୀର ବର୍ଗୀକରଣ କରାଯାଇଛି ଏବଂ ଅନୁମାନ ରହିଛି ଯେ, ଏଥିରେ ପାଖାପାଖି ୧୦,୦୦୦ ଅଧିକ ପ୍ରଜାତି ରହିଛନ୍ତି । ଏମାନଙ୍କ ବିଶ୍ୱର ପର୍ଯ୍ୟାବରଣରେ ଭାରୀ ପ୍ରଭାବ ରହିଛି, ଯାହାର ପିପୀଳିକାଶାସ୍ତ୍ରୀ ଗଭୀର ଅଧ୍ୟୟନ କରିଥାନ୍ତି । ବର୍ଗୀକରଣ ଓ କ୍ରମବିକାଶ ପିମ୍ପୁଡି ଫୋରମିସିଡାଏ କୂଳ ଏବଂ ହାଇମେନୋପ୍ଟେରା ଜୀବବିଜ୍ଞାନ ଗଣ ଅନ୍ତର୍ଗତରେ ଆସିଥାନ୍ତି । ଏଥିରେ ମହୁମାଛି ମଧ୍ୟ ସାମିଲ ରହିଛନ୍ତି । ଏଣ୍ଟିୟଲ ବାଶିପ ଭିତରେ ଏକ ବଂଶରୁ ପିମ୍ପୁଡିମାନଙ୍କ କ୍ରମବିକାଶ ହୋଇଥିଲା ଏବଂ ୨୦୧୩ ମସିହାରେ ଏକ ଅଧ୍ୟୟନରୁ ଜଣା ପଡିଲା ଯେ, ସେମାନେ ଏପୋଇଡିୟାର ଏକ ଭଉଣୀ ସମୂହ ଅଟନ୍ତି । ୧୯୬୬ ମସିହାରେ ବିଲସନ ଏବଂ ତାଙ୍କ ସହଯୋଗୀମାନେ ଚାକମୟ କଳ୍ପ  (କ୍ରୀଟେଶିୟମ)ରେ ରହୁଥିବା ଏକ ପିମ୍ପୁଡି  (ସ୍କେକେମାର୍ମା)ର ଜୀବାଷ୍ମ ଅବଶେଷର ଚିହ୍ନଟ କରିଥିଲେ  । ଆଜିଠାରୁ ୯.୨ କୋଟି ବର୍ଷ ପୂର୍ବ ଏମ୍ବର  (ଗହଣା ତିଆରିରେ ବ୍ୟବହୃତ ହଳଦିଆ ଅଠା ପଦାର୍ଥ)ରେ ଫସିରହିଥିବା ନମୂନାରେ କିଛି ଅପଚୟରେ ମିଳିଛି  । କିନ୍ତୁ ଆଧୁନିକ ପିମ୍ପୁଡି ମାନଙ୍କ ମଧ୍ୟରେ ଏହିସବୁ ଜିନିଷ ମିଳିନାହିଁ । ସ୍ପେକୋମିମା ସମ୍ଭବତଃ ଏକ ବାଦାମୀ ଥିଲା, ହେମୀମିରମେକ୍ସ ଓ ହେଡୋମିରମୋଡ୍ସ, ପରିବର୍ଗରେ ସମ୍ବନ୍ଧିତ ପିଢି, ସକ୍ରିୟ ଗଛର ଶୀକାର ରୂପେ ପୁନଃନିର୍ମିତ ହୋଇଥିଲା । ଜୀନସ ସ୍ପାଇକୋମିରେଡ୍ସରେ ପୁରୁଣା ପିମୁଡିମାନଙ୍କୁ ମିଆଁମାରରୁ ୯.୯ କୋଟି ବର୍ଷୀୟ ବ୍ୟାପକ ଧ୍ୱଂସରେ ମିଳିଥିଲା ।ପଖାପାଖି ୧୦ କୋଟି ବର୍ଷ ପୂର୍ବେ ଫୁଲ ଯୁକ୍ତ ଗଛର ଶୃଷ୍ଟି ପରେ, ସେମାନେ ପାଖାପାଖି ୬କୋଟି ବର୍ଷ ପୂର୍ବ ପରିସ୍ଥିତିକ ପ୍ରଭୁତ୍ତ୍ୱକୁ ବିବିଧ ଓ ଗ୍ରହଣ କରିସାରିଥିଲେ । କିଛି ସମୂହ, ଯେପରି ଲପଟାନିଲିନେ ଏବଂ ମାର୍ଶୀଆନୀକୁ ପ୍ରାରମ୍ଭ ଆଦିମ ପିମ୍ପୁଡି ମାନଙ୍କଠାରୁ ଅଲଗା କରିବା ପାଇଁ ସୂଚନା ଦିଆଯାଇଥାଏ, ଯିଏ ମାଟିର ଅତି ଗଭିର ତଳେ ଶିକାରୀର ସମ୍ଭାବନା ଥିଲା ।   ଅବଧି ଅନୁସାରେ, ଆଦୀମ ପିମ୍ପୁଡିମାନଙ୍କର କିଛି ପ୍ରଜାତୀ ଲୌରାସୀୟନ ଅତିମହାଦ୍ୱୀପ  (ଉତ୍ତର ଗୋଲାର୍ଦ୍ଧ)ରେ ବ୍ୟାପକ ଋପେ ରହିଥିଲେ  । ସେମାନେ ଅନ୍ୟ କୀଟ ମାନଙ୍କ ଜନସଂଖ୍ୟା ତୁଳନାରେ ଦୁର୍ଲଭ ଥିଲେ ଏବଂ ସମ୍ପୂର୍ଣ୍ଣ କୀଟ ଜନସଂଖ୍ୟାର କେବଳ ୧%ର ପ୍ରତିନିଧିତ୍ତ୍ୱ କରିଥିଲେ । ପେଲୋଜେନ କାଳର ଆରମ୍ଭରେ ଅନୁକୂଳ ବିକରଣ ପରେ ପିମ୍ପୁଡି ମାନଙ୍କ ପ୍ରଭାବ ବଢିଯାଇଥିଲା । ଓଲିଗୋସୀନ ଓ ମାଓସିନଦ୍ୱାରା ପିମ୍ପୁଡି ମାନଙ୍କର ପ୍ରମୁଖ ଜୀବାଷ୍ମ ଭଣ୍ଡାରରୁ ମିଳିଛି । ସମସ୍ତ କୀଟର ୨୦-୪୦% ପ୍ରତିନିଧିତ୍ତ୍ୱ କରିବା ପାଇଁ ଆସିଯାଇଥିଲା । ପ୍ରଜାତୀ ମାନଙ୍କ ମଧ୍ୟରୁ ଯେଉଁମାନେ ଇଓସୀନ ଯୁଗରେ ରହୁଥିଲେ, ବର୍ତ୍ତମାନ ସମୟରେ ୧୦ ପ୍ରଜାତୀ ମାନଙ୍କ ମଧ୍ୟରୁ ଜଣେ ଜୀବିତ ରହନ୍ତି । ଆଜି ଜିବନ୍ତରେ ବାଲ୍ଟିକ ଏମ୍ବର ଜୀବାଷ୍ମ  (ପ୍ରାରମ୍ଭିକ ଓଲିଗୋସୀନ)ରେ ୫୬% ପିଢୀ ଓ ଡେମିନିକନ ଏମ୍ବର ଜୀବାଷ୍ମରେ ୯୨% ପ୍ରଜାତୀ ସାମିଲ ରହିଛନ୍ତି  । ଦୀମକ, ସେମାନଙ୍କୁ କେବେକେବେ  "ଧଳା ପିମ୍ପୁଡି"  ବୋଲି କୁହାଯାଏ, ଜୀବବିଜ୍ଞାନ ଦୃଷ୍ଟିରେ ପିମ୍ପୁଡି ନୁହେଁ । ବ୍ୟବହାର ଏହା ଅଦ୍ଭୁତ ଅଟେଯେ, ପିମ୍ପୁଡି ମାନଙ୍କର ବ୍ୟାବହାର କରାଯାଏ କିନ୍ତୁ ବହୁ କମ ପିମ୍ପୁଡିର ବ୍ୟବହାର କରାଯାଏ । କିଛି ଲୋକ ପିମ୍ପୁଡିର ବ୍ୟବହାର ଖାଦ୍ୟ, ଚିକିତ୍ସା ଓ ଅନୁଷ୍ଠାନ ଋପେ କରିଥାନ୍ତି । ଏହାର କିଛି ପ୍ରଜାତୀର ବ୍ୟବହାର କୀଟ ନିୟନ୍ତ୍ରଣ ପାଇଁ କରାଯାଏ ; ସେମାନେ ମନୁଷ୍ୟ ମାନଙ୍କ ପାଇଁ ଭୋଜନକୁ ନଷ୍ଟ କରୁଥିବା କୀଟକୁ ଖାଇଥାନ୍ତି  । ସେମାନେ ଫସଲକୁ କ୍ଷତି ପହଞ୍ଚେଇ ପାରନ୍ତି ଓ ବାସ ଭବନରେ ପର୍ବେଶ କରିପାରନ୍ତି, ହୁଏତ ଲାଲ ଅଗ୍ନିଶିଖା ଯୁକ୍ତ ପିମ୍ପୁଡି ପରି କିଛି ପ୍ରଜାତୀ ସେହି ଯାଗାରେ ରହନ୍ତି, ଯେଉଁଠାରେ ସେମାନେ ପୂର୍ଣ୍ଣ ଦୁର୍ଘଟଣା କାରଣରୁ ଆସିଥିଲେ ।
ଉନ୍ନବିଂଶ ଶତାବ୍ଦୀର ଶେଷଭାଗ ତଥା ବିଂଶ ଶତାବ୍ଦୀର ପ୍ରାରମ୍ଭ ଯୁଗରେ  (ଆଧୁନିକତାବାଦ ଯୁଗ) ବିଷ୍ଣୁ ଦେ ଜଣେ ବଙ୍ଗୀୟ କବି, ଲେଖକ ତଥା ବିଦ୍ୱାନ ଥିଲେ  । ପ୍ରଥମେ ସେ ପ୍ରତୀକାତ୍ମକ କବିତା ଲେଖିବା ଆରମ୍ଭ କରିଥିଲେ । ତାଙ୍କ କବିତାରେ ସଂଗୀତର ଗୁଣବତ୍ତା ଟାଗୋର ପରବର୍ତ୍ତୀ ଯୁଗରେ ବଙ୍ଗଳା ସାହିତ୍ୟରେ  "ନୂତନ କବିତା" ର ପ୍ରୟୋଗକୁ ଚିହ୍ନିତ କରିଥିବା ବୁଦ୍ଧଦେବ ବସୁ ଏବଂ ସମର ସେନ ପରି ବଙ୍ଗୀୟ କବିମାନଙ୍କର କବିତା ଭଳି ସ୍ୱୀକୃତି ଲାଭ କରିଥିଲା । ସେ ଏକ ପତ୍ରିକା ପ୍ରକାଶ କରିଥିଲେ ଯେଉଁଥିରେ ସେ ସାମାଜିକ ସଚେତନତା ସମ୍ବନ୍ଧିତ ଲେଖାକୁ ଉତ୍ସାହିତ କରିଥିଲେ । ତାଙ୍କର ନିଜ କବିତା ଜଣେ କବିର ଏକାକୀ ସଂଗ୍ରାମ, ହଜିଯାଉଥିବା ମାନବୀୟ ସତ୍ତା ମଧ୍ୟରେ ମାନବିକ ସମ୍ମାନର ସନ୍ଧାନ କରିଥାଏ । ବୃତ୍ତିଗତ ଜୀବନରେ ସେ ରିପନ୍ କଲେଜ, ପ୍ରେସିଡେନ୍ସି କଲେଜ  ୧୯୪୪ ୧୯୪୭ , ମୌଲାନା ଆଜାଦ କଲେଜ  ୧୯୪୭ ୧୯୬୯  ଏବଂ କୃଷ୍ଣନଗର କଲେଜ ପରି ବିଭିନ୍ନ ଅନୁଷ୍ଠାନରେ ଇଂରାଜୀ ସାହିତ୍ୟ ଶିକ୍ଷା ଦେଇଥିଲେ । ୧୯୨୦ ଏବଂ ୧୯୩୦ ଦଶକରେ ସେ କଲ୍ଲୋଳ  (କମୋସନ୍) ପତ୍ରିକାର ପୃଷ୍ଠପୋଷକତା କରୁଥିବା ଏକ ଯୁବ କବି ଗୋଷ୍ଠୀର ସଦସ୍ୟ ମଧ୍ୟ ରହିଥିଲେ  । ତାଙ୍କର ସବୁଠାରୁ ଗୁରୁତ୍ୱପୂର୍ଣ୍ଣ କୃତ୍ତି ମଧ୍ୟରେ  "ସ୍ମୃତି ସତ୍ୟ ଭବିଷ୍ୟତ"   ୧୯୫୫ ୬୧  ବଙ୍ଗଳା କବିତାରେ ଏକ ନୂତନ ଉଦାହରଣ ସୃଷ୍ଟି କରିଥିଲା । ଏହାପରେ ତାଙ୍କୁ ବଙ୍ଗଳା ଭାଷାରେ ୧୯୬୫ ମସିହାରେ  "ସାହିତ୍ୟ ଏକାଡେମୀ ପୁରସ୍କାର"  ତଥା ୧୯୭୧ ମସିହାରେ ଭାରତର ସର୍ବୋଚ୍ଚ ସାହିତ୍ୟିକ ପୁରସ୍କାର, ଜ୍ଞାନପୀଠ ପୁରସ୍କାରଦ୍ୱାରା ସମ୍ମାନିତ କରାଯାଇଥିଲା ।
ବିଜ୍ଞାନର ଯେଉଁ ବିଭାଗରେ ସମାଜ ଏହାର ଚଳଣି, ଆଚରଣ ବିଧି, ନୀତି, ନିୟମ ଇତ୍ୟାଦି ବିଷୟରେ ଆଲୋଚନା ଓ ପଠନ କରାଯାଇଥାଏ ତାହାକୁ ସାମାଜିକ ବିଜ୍ଞାନ କୁହାଯାଇଥାଏ ।
କ୍ରନ୍ ରୋଗ ବା ସିଣ୍ଡ୍ରୋମ୍ ବା ରିଜିଓନାଲ ଏଣ୍ଟେରାଇଟିସ  ଇଂରାଜୀରେ ଯଥା କ୍ରମେ  '   ଏକ ଖାଦ୍ୟନଳୀ ପ୍ରଦାହ ସୃଷ୍ଟିକାରୀ ରୋଗ  ( ବା ) ଯାହା ପାଟିରୁ ଆରମ୍ଭ କରି ମଳଦ୍ୱାର ପର୍ଯ୍ୟନ୍ତ ଯେ କୌଣସି ସ୍ଥାନରେ ହୋଇପାରିବ  । ଏହାର ଲକ୍ଷଣ ଗୁଡ଼ିକ - ପେଟରେ ଯନ୍ତ୍ରଣା, ତରଳ ଝାଡ଼ା, ଜ୍ୱର ଓ ଓଜନ ହ୍ରାସ । ଅନ୍ୟ ଲକ୍ଷଣ ସମୂହ - ଆନିମିଆ, ଚର୍ମ ରାସ୍, ଗଣ୍ଠି ଯନ୍ତ୍ରଣା, ଚକ୍ଷୁ ପ୍ରଦାହ   ଓ ଥକ୍କାଣ । ଚର୍ମ ରାସ୍‌ର ଅନ୍ୟ କାରଣ ପାୟୋଡର୍ମା ଗ୍ୟାଙ୍ଗ୍ରିନୋସମ କିମ୍ବା ଏରିଦେମା ନୋଡୋସମ ହୋଇପାରେ । ଖାଦ୍ୟନଳୀ ଅବରୋଧ ସାଧାରଣତଃ ଦେଖାଯାଏ ଓ ଏହି ରୋଗରେ ଖାଦ୍ୟନଳୀ କର୍କଟ ହେବା ସଙ୍କଟ ଥାଏ । ଏହି ରୋଗଟି ଜେନେଟିକ୍ ସମ୍ବେଦନଶୀଳ ବ୍ୟକ୍ତିଙ୍କ ଉପରେ ପରିବେଶ, ଇମ୍ମ୍ୟୁନିଟି ଓ ଜୀବାଣୁମାନଙ୍କ ମିଳିତ ପ୍ରଭାବ ଯୋଗୁ ହୁଏ । ଏହା ଫଳରେ ଏକ କ୍ରନିକ ପ୍ରଦାହସ୍ପଦ ରୋଗ ଆରମ୍ଭ ହୁଏ ଯେଉଁଥିରେ ଦେହର [[[ଇମ୍ମ୍ୟୁନ ସିସ୍ଟମ]] ସମ୍ଭବତଃ ଖାଦ୍ୟନଳୀର ଅଣୁ ଆଣ୍ଟିଜେନ‌କୁ ଆକ୍ରମଣ କରେ । କ୍ରନ ରୋଗ ଇମ୍ମ୍ୟୁନିଟି ସମ୍ପର୍କୀୟ ରୋଗ ହେଲେ ମଧ୍ୟ ଏହା ଅଟୋଇମ୍ମ୍ୟୁନ୍ ରୋଗ ନୁହେଁ । ଏହାର ଇମ୍ମ୍ୟୁନ ଅସୁବିଧା ସଠିକ୍ ଭାବରେ ଜଣା ନ ପଡ଼ିଲେ ମଧ୍ୟ ଏହା ଇମ୍ମ୍ୟୁନିଟି ଅଭାବ ସମ୍ପର୍କୀୟ ରୋଗ ହୋଇପାରେ । ଏହି ରୋଗ ସଙ୍କଟାପନ୍ନ ଲୋକଙ୍କ ମଧ୍ୟରୁ ପ୍ରାୟ ଅଧା ଲୋକଙ୍କର ୭୦ରୁ ଅଧିକ ଜିନ୍‌ରେ ଅସୁବିଧା ଅଛି । ଟୋବାକୋ ସେବନ କରୁଥିବା ବ୍ୟକ୍ତିଙ୍କର ଅନ୍ୟମାନଙ୍କ ଅପେକ୍ଷା ୨ଗୁଣ ଅଧିକ ରୋଗ ସଙ୍କଟ ଥାଏ । ଏହି ରୋଗ ଅନେକ ସମୟରେ ଗ୍ୟାସ୍ଟ୍ରୋଏଣ୍ଟେରାଇଟିସ ରୋଗ ପରେ ଆରମ୍ଭ ହୁଏ । ବାୟୋପ୍ସି, ଖାଦ୍ୟନଳୀ ଦୃଶ୍ୟ, ମେଡିକାଲ ଇମେଜିଙ୍ଗ ଓ ରୋଗ ବର୍ଣ୍ଣନା ଅନୁସାରେ ଏହି ରୋଗ ନିର୍ଣ୍ଣୟ କରାଯାଏ । ଏହି ରୋଗ ଭଳି ଜଣାପଡ଼ୁଥିବା ଅନ୍ୟରୋଗମାନଙ୍କ ନାମ: ଇରିଟେବ୍ଳ ବାୱେଲ ସିଣ୍ଡ୍ରୋମ ଓ ବେସେଟ୍ସ ରୋଗ । କ୍ରନ ରୋଗକୁ ଆରୋଗ୍ୟ କରିବା ନିମନ୍ତେ କୌଣସି ଔଷଧ ବା ଅପରେଶନ ନାହିଁ । ରୋଗ ଲକ୍ଷଣ ଦୂର କରିବା, ଉପସମ କରିବା ଓ ପୁନଶ୍ଚ ନ ହେବା ନିମନ୍ତେ ଏହାର ଚିକିତ୍ସା କରାଯାଏ । ନୂତନ ରୋଗ ନିର୍ଣ୍ଣୟ ହୋଇଥିଲେ ଶୀଘ୍ର ଉପସମ ନିମନ୍ତେ ସ୍ଟିରଏଡ ଦିଆଯାଏ ଓ ତାହା ଆଉଥରେ ନ ହେବା ନିମନ୍ତେ ମେଥିଟ୍ରେକ୍ସେଟ କିମ୍ବା ଥାୟୋପ୍ୟୁରିନ ଦିଆଯାଏ । ଧୁମ୍ରପାୟୀଙ୍କର ଧୁମ୍ରପାନ ତ୍ୟାଗ କରିବା ଏକ ଅତ୍ୟାବଶ୍ୟକ ଉପଦେଶ । ପ୍ରତି ପାଞ୍ଚ ଜଣରେ ଜଣେ ପ୍ରତି ବର୍ଷ ଡାକ୍ତରଖାନାରେ ଆଡମିଶନ ହୁଅନ୍ତି ଓ ସେଥିରୁ ଅଧା ଲୋକଙ୍କର ଦଶ ବର୍ଷ ମଧ୍ୟରେ କେତେବେଳେ ହେଲେ ଅପରେଶନ ଆବଶ୍ୟକ ହୁଏ । ଏହି ରୋଗରେ ପୂଜ କାଢ଼ିବା, ଖାଦ୍ୟନଳୀ ଅବରୋଧ ଦୂରକରିବା ଓ କର୍କଟ ରୋଗ ନିମନ୍ତେ ସାମାନ୍ୟ ଅପରେଶନ ଆବଶ୍ୟକ ହୋଇପାରେ । ରୋଗ ଆରମ୍ଭ ହେବାର ଆଠ ବର୍ଷ ପରେ ଓ କିଛି ବର୍ଷ ଅନ୍ତରରେ ବାରମ୍ବାର କର୍କଟ ରୋଗ ନିମନ୍ତେ କୋଲୋନୋସ୍କୋପି କରିବା ଉଚିତ୍ । ୟୁରୋପ ଓ ଉତ୍ତର ଆମେରିକାର ପ୍ରତି ହଜାର ଲୋକରେ ୩.୨ ଲୋକଙ୍କୁ କ୍ରନ ରୋଗ ଆକ୍ରମଣ କରେ । ଏସିଆ ଓ ଆଫ୍ରିକାରେ ଏହି ରୋଗ ଏତେ ସାଧାରଣ ନୁହେଁ । ବିକଶିତ ଦେଶମାନଙ୍କରେ ଏ ରୋଗ ଇତିହାସ ଅନୁସାରେ ଅତି ସାଧାରଣ । ସନ ୧୯୭୦ ପରଠାରୁ ବିକାଶଶୀଳ ଦେଶମାନଙ୍କରେ ମଧ୍ୟ ଏହି ରୋଗ ହାର ବଢ଼ୁଛି । ସନ ୨୦୧୦ରେ ପ୍ରଦାହକାରୀ ଖାଦ୍ୟନଳୀ ରୋଗରେ ୩୫,୦୦ ମୃତ୍ୟୁ ହୋଇଥିଲା, ଓ କ୍ରନ ରୋଗରେ ଆୟୁଷ ଏହାଠାରୁ ସାମାନ୍ୟ କମ୍ । ୧୩ରୁ ୨୯ ବର୍ଷ ବୟସରେ ଏହି ରୋଗ ଅଧିକ ହେଲେ ମଧ୍ୟ ଯେ କୌଣସି ବ‌ୟସରେ ହୋଇପାରେ । ପୁରୁଷ ଓ ମହିଳା ସମ ପରିମାଣରେ ଶୀକାର ହୁଅନ୍ତି । ପାକସ୍ଥଳୀ-ଅନ୍ତନଳୀ ବିଶେଷଜ୍ଞ ବୁରିଲ ବର୍ନାର୍ଡ କ୍ରନଙ୍କ ନାମ ଅନୁସାରେ ଏହି ରୋଗର ନାମକରଣ କରାଯାଇଛି ଯିଏ ୧୯୩୨ ମସିହାରେ ତାଙ୍କର ଦୁଇ ସ‌ହକର୍ମୀଙ୍କ ସ‌ହ ନିୟୁୟୋର୍କର ମାଉଣ୍ଟ ସିନାଇ ଡାକ୍ତରଖାନାରେ ଥିବାବେଳେ ଗୋଟିଏ ସିରିଜ ରୋଗୀ ଦେଖିଲେ ଯେଉଁମାନଙ୍କରେ ଇଲିଅମ ଅଗ୍ରଭାଗରେ ପ୍ରଦାହ ହୋଇଥିଲା ।
ନାକ ଝିଲ୍ଲି ଜମାଟ ରକ୍ତ ବା ନାସାଲ୍ ସେପ୍ଟାଲ୍ ହେମାଟୋମା  (ଇଂରାଜୀ ଭାଷାରେ ) ରୋଗରେ ନାକ ଝିଲ୍ଲି ମଧ୍ୟସ୍ଥ କୋମଳାସ୍ଥି କିମ୍ବା ହାଡ ପାଖରେ ରକ୍ତ ଜମାଟ ହୁଏ  । ଏହାର ଲକ୍ଷଣ ମଧ୍ୟରେ ନାକ ଅବରୋଧ ଏବଂ ଯନ୍ତ୍ରଣା ହୋଇପାରେ । ଗୋଟିଏ କିମ୍ବା ଉଭୟ ପାର୍ଶ୍ୱ ଜଡିତ ହୋଇପାରନ୍ତି । ଠିକ୍ ସମୟରେ ଚିକିତ୍ସା ନ କଲେ ନାକ ବିକଳାଙ୍ଗ, ଝିଲ୍ଲିରେ ପୂଜ କିମ୍ବା ଛିଦ୍ର ହୋଇପାରେ । ନାକ ଆଘାତ ଯୋଗୁଁ ସାଧାରଣତଃ ଏହା ଦେଖାଯାଏ । ଏହା ବିଭିନ୍ନ କାରଣରୁ ଯେପରିକି ପତନ, ଆକ୍ରମଣ, ଅସ୍ତ୍ରୋପଚାର କିମ୍ବା ଶିଶୁ ନିର୍ଯାତନାରୁ ହୋଇପାରେ । ରକ୍ତସ୍ରାବ ସମସ୍ୟା ହେତୁ ଏହା ମଧ୍ୟ ହୋଇପାରେ । ଏହି ରକ୍ତ ଜମିବା ଯୋଗୁ ଅନ୍ତର୍ନିହିତ କାର୍ଟିଲେଜକୁ ରକ୍ତ ସରବରାହରୁ ବଞ୍ଚିତ କରିପାରେ  ପରୀକ୍ଷା ଉପରେ ରୋଗ ନିର୍ଣ୍ଣୟ ଆଧାରିତ ହୁଏ । ଏହି ରୋଗରେ ତୁରନ୍ତ ତାହାକୁ ଖୋଲି ଜମାଟ ରକ୍ତ ବାହାର କରିଦିଆଯାଏ ଓ ନାକ ଭିତର ଗଜ ପ୍ୟାକ କରିଦିଆଯାଏ । ଏହି ରୋଗ ବିରଳ ଅଟେ । ବିଶେଷକରି ପିଲାମାନଙ୍କ କ୍ଷେତ୍ରରେ ମାମଲା ଜଣାପଡ଼େ ନାହିଁ ।
‌ଆୟେଶା ଟକିଆ‌  (ଜନ୍ମ: ୧୦ ଏପ୍ରିଲ ୧୯୮୬) ଜଣେ ଭାରତୀୟ କଥାଚିତ୍ର ଅଭିନେତ୍ରୀ  । ଆୟେଶା ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରିଛନ୍ତି । ୨୦୦୪ରେ ଆୟେଶା ହିନ୍ଦୀ କଥାଚିତ୍ର ‌ଟାର୍ଜନ୍- ଦ ୱାଣ୍ଡର କାର‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠନବାଗତା ପୁରସ୍କାର ମିଳିଥିଲା । ଏହାପରେ ୨୦୦୬ରେ ଆୟେଶାଙ୍କ ଅଭିନୀତ ସଫଳତମ ଚଳଚ୍ଚିତ୍ର ଥିଲା ‌ଦୋର୍‌ ଏବଂ ୨୦୦୯ରେ ସଲମାନ ଖାଁଙ୍କ ସ‌ହ ୱାଣ୍ଟେଡ୍ । ପ୍ରାରମ୍ଭିକ ଜୀବନ ଏବଂ ମଡେଲିଂ ଆୟେଶା ୧୦ ଏପ୍ରିଲ ୧୯୮୬ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ପିତାମାତା ଥିଲେ ଫରିଦା ଟକିଆ ଏବଂ ନିଶିଥ ଟକିଆ । ଆୟେଶା ୧୫ ବର୍ଷ ବୟସରେ ମଡେଲିଂରେ ଯୋଗ ଦେଇଥିଲେ । ସେ ‌କମ୍ଲାନ୍‌‌ର ଏକ ବିଜ୍ଞାପନରେ ପ୍ରଥମେ ସୁଯୋଗ ପାଇଥିଲେ । ଏହାପରେ ସେ ଫାଲଗୁନି ପାଠକଙ୍କ ମେରି ଚୁନର୍ ଉଡ଼୍ ଉଡ଼୍ ଯାଏ ଗୀତରେ ଅଭିନୟ କରିଥିଲେ । ପରେ ଅଭିନେତା କେଇଥ୍ ସେକ୍ୟୁଇରାଙ୍କ ସ‌ହ ଏକ ଗୀତ ଶକେ ଇଟ୍ ଡ୍ୟାଡି‌ରେ ଅଭିନୟ କରିଥିଲେ । ଏହି ଗୀତରେ ଆୟେଶାଙ୍କର ଅଭିନୟ ତାଙ୍କୁ ହିନ୍ଦୀ କଥାଚିତ୍ରରେ କାମ ଦେବାରେ ସାହାଯ୍ୟ କରିଥିଲା । ସେତେବେଳେ ଆୟେଶାଙ୍କୁ ‌ସୋଚା ନା ଥା‌ ଏବଂ ପରେ ‌ଟାର୍ଜନ୍- ଦ ୱାଣ୍ଡର କାର‌ରେ ସୁଯୋ ମିଳିଥିଲା । ମାତ୍ର ‌ଟାର୍ଜନ- ଦ ୱାଣ୍ଡର କାର‌ ପ୍ରଥମେ ମୁକ୍ତିଲାଭ କରିଥିଲା, ଯାହାକି ଆୟେଶାଙ୍କର ପ୍ରଥମ ଅଭିନୀତ ଚଳଚ୍ଚିତ୍ର ଥିଲା । ଅଭିନୟ ଜୀବନ ଆୟେଶାଙ୍କର ପ୍ରଥମ ହିନ୍ଦୀ ଚଳଚ୍ଚିତ୍ର ଟାର୍ଜନ- ଦ ୱାଣ୍ଡର କାର୍‌ରେ ୨୦୦୪ରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା । ଏହି ଚଳଚ୍ଚିତ୍ର ପାଇଁ ଆୟେଶାଙ୍କୁ ୫୦ତମ ଫିଲ୍ମ‌ଫେୟାର ଆୱାର୍ଡ଼ ଏବଂ ଆନ୍ତର୍ଜାତୀୟ ଭାରତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । ଏହପରେ ଆୟେଶ କିଛି ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଥିଲେ, ମାତ୍ର ସେସବୁ ସଫଳ ହୋଇପାରିନଥିଲା । ଏହାପରେ ୨୦୦୬ରେ ଆୟେଶାଙ୍କ ଅଭିନୀତ କଥାଚିତ୍ର ‌ଦୋର୍‌ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ସ୍ୱଳ୍ପ ବ୍ୟୟରେ ନିର୍ମିତ ହୋଇଥିଲା ଏବଂ ଅନେକ ସଫଳତା ପାଇଥିଲା । ଏହି ଚଳଚ୍ଚିତ୍ରରେ ଆୟେଶା ଜଣେ ଯୁବା ବିଧବା ରାଜସ୍ତାନୀ ମହିଳା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ଜୀ ସିନେ ଆୱାର୍ଡ଼‌ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ହିନ୍ଦୀ କଥାଚିତ୍ର ବ୍ୟତୀତ ଆୟେଶା ୨୦୦୫ରେ ତେଲୁଗୁ ଚଲଚ୍ଚିତ୍ର ‌ସୁପର‌ରେ ଅଭିନେତା ଅକ୍କିନେନି ନାଗାର୍ଜୁନ, ସୋନୁ ଶୁଦ୍ ଏବଂ ଅନୁଷ୍କା ସେଟ୍ଟିଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ଆୟେଶାଙ୍କୁ ଦକ୍ଷିଣ ଭାରତୀୟ ଫିଲ୍ମ‌ଫେୟାରରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା । ଏହାପରେ ୨୦୦୯ରେ ଆୟେଶା ଅଭିନେତା ସଲାମାନ ଖାଁଙ୍କ ସ‌ହ ମହେଶ ବାବୁଙ୍କ ତେଲୁଗୁ ଚଳଚ୍ଚିତ୍ର ‌ପୋକିରୀ‌ର ପୁନଃନିର୍ମାଣରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା ଏବଂ ସେହିବର୍ଷର ଆୟରେ ୩ୟ ଚଳଚ୍ଚିତ୍ର ଥିଲା । ଏହି ଚଳଚ୍ଚିତ୍ରରେ ଆୟେଶାଙ୍କର ଅଭିନୟ ପାଇଁ ତାଙ୍କୁ ସମୀକ୍ଷକମାନେ ସାକାରାତ୍ମକ ମନ୍ତବ୍ୟ ଦେଇଥିଲେ । ୨୦୧୧ରେ ଆୟେଶାଙ୍କ ଅଭିନୀତ ହିନ୍ଦୀ କଥାଚିତ୍ର ‌ମୋଡ଼୍‌‌ ଚଳଚ୍ଚିତ୍ର ଉତ୍ତମ ବ୍ୟବସାୟ କରିଥିବା ବେଳେ ସଫଳ ହୋଇଥିଲା । ୨୦୧୨ରେ ଆୟେଶା ଏକ ସଙ୍ଗୀତ ଭିତ୍ତିକ କାର୍ଯ୍ୟକ୍ରମ ‌ସୁର-କ୍ଷେତ୍ର‌ରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ବୈବାହିକ ଜୀବନ ଏବଂ ସମାଜସେବା ଆୟେଶା ୨୦୦୯ରେ ଫରହାନ ଆଜ୍‌ମିଙ୍କୁ ବିବାହ କରିଥିଲେ । ସେ ସାମାଜିକ ଗଣମାଧ୍ୟମ ଟୁଇଟରେ ସର୍ବଦା ସକ୍ରିୟ ଥାନ୍ତି ଏବଂ ବନ୍ୟଜନ୍ତୁଙ୍କ ସୁରକ୍ଷା ପାଇଁ କାର୍ଯ୍ୟ କରୁଛନ୍ତି । ଆୟେଶାଙ୍କର ଗୋଟିଏ ପୁଅ ଅଛି । ବଳାତ୍କାରୀକୁ ଫାଶୀଦଣ୍ଡ ଦାବି କରି ୨୦୧୪ ଏପ୍ରିଲରେ ଆୟେଶା ତାଙ୍କର ଶ୍ୱଶୁର ସମାଜବାଦୀ ପାର୍ଟିର ନେତା ଆବୁ ଆଜ୍‌ମିଙ୍କର ନିନ୍ଦା କରିଥିଲେ । ଆୟେଶା ବନ୍ୟଜନ୍ତୁଙ୍କର ସୁରକ୍ଷା ପାଇଁ ଏକ ବିଜ୍ଞାପନର ସୁଟିଂ ବେଳେ ନିଜକୁ ଶାକାହାରୀ ବୋଲି ଦର୍ଶାଇଥିଲେ ।
ଅରବିନ୍ଦ ରାୟ  (ଜନ୍ମ: ୧୯୬୪) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକ  । ୨୦୧୦ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ  "ବାଟ ବସାଘର"  ପାଇଁ ଏହି ପୁରସ୍କାର ଲାଭ କରିଥିଲେ । କ୍ଷୁଦ୍ରଗଳ୍ପ ବ୍ୟତିତ ଉପନ୍ୟାସ ଓ ଶିଶୁ ସାହିତ୍ୟରେ ମଧ୍ୟ ସେ ନିଜ ଲେଖନୀ ଚାଳନା କରିଥାନ୍ତି । ବୃତ୍ତିରେ ସେ ଜଣେ ସରକାରୀ କର୍ମଚାରୀ ଅଟନ୍ତି । ତାଙ୍କ ଧର୍ମପତ୍ନୀ  "ଲିଲି ଦାସ"  ମଧ୍ୟ ଜଣେ ସାହିତ୍ୟିକ ଅଟନ୍ତି ।
ଭାନୁମତୀ ଦେବୀ  (୧୯୩୪ - ୨୦୧୩) ଓଡ଼ିଆ ମଞ୍ଚ ଓ କଥାଚିତ୍ର ଜଗତର ଜଣେ ଅଭିନେତ୍ରୀ ଥିଲେ  । ସେ ମଞ୍ଚଶ୍ରୀ ସତ୍ୟନାରାୟଣ ପଣ୍ଡାଙ୍କଠାରୁ ଶାସ୍ତ୍ରୀୟ ଗୀତ ଓ ନୃତ୍ୟ ଶିକ୍ଷା କରିଥିଲେ । ଗଞ୍ଜାମ ଜିଲ୍ଲା ଆସ୍କା ଗ୍ରାମର ସାରଥି ପଟ୍ଟନାୟକ ଓ ମାତା ପାଟ୍ଟଦେଇଙ୍କ ଔରସରୁ ଭାନୁମତୀ ବର୍ମାରେ ଜନ୍ମଗ୍ରହଣ କରିଥିଲେ । ଓଡ଼ିଆ କଥାଚିତ୍ରରେ ଅଭିନୟ କରିବା ପୂର୍ବରୁ ଭାନୁମତୀ ଉଭୟ ଅନ୍ନପୂର୍ଣ୍ଣା ଥିଏଟର ଏ ଓ ବି ଗ୍ରୁପରେ ୧୫୦ରୁ ଉର୍ଦ୍ଧ୍ୱ ମଞ୍ଚନାଟକରେ ଅଭିନୟ କରିଥିଲେ । ୧୯୫୩ ମସିହାରେ ୧୯ବର୍ଷ ବୟସରେ ସେ ପ୍ରଥମେ ଆମରି ଗାଁ ଝିଅ ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ୧୯୮୭ ମସିହାରେ ମୁକ୍ତିଲାଭ କରିଥିବା ଜୟଦେବ ଥିଲା ତାଙ୍କର ଶେଷ କଥାଚିତ୍ର । ୨୦୧୩ ମସିହା ଜାନୁଆରୀ ୪ତାରିଖ ଦିନ, ୭୮ ବର୍ଷ ବୟସରେ, ପୁରୀଠାରେ ତାଙ୍କର ମୃତ୍ୟୁ ହୋଇଥିଲା ।
ସୁରେନ୍ଦ୍ର ଲାଠ  (ଜନ୍ମ: ୩୦ ନଭେମ୍ବର ୧୯୪୯) ଜଣେ ଭାରତୀୟ ରାଜନୀତିଜ୍ଞ  । ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ଓଡ଼ିଶାରୁ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ସେ ୦୩ ଅପ୍ରେଲ ୨୦୦୨ରୁ ରାଜ୍ୟ ସଭାରେ କାର୍ଯ୍ୟ କରିବା ଆରମ୍ଭ କରିଥିଲେ ଏବଂ ୬ ବର୍ଷ ପରେ ୦୨ ଅପ୍ରେଲ ୨୦୦୮ରେ ତାଙ୍କର କାର୍ଯ୍ୟକାଳ ଶେଷ ହୋଇଥିଲା । ବିମୁଦ୍ରୀକରଣ ପୂର୍ବରୁ ଓଡ଼ିଶାରେ ବିଜେପି ୧୮ଟି ଜିଲ୍ଲାରେ ଜମି କିଣିଥିଲା ବୋଲି ଅଭିଯୋଗ ହୋଇଥିଲା । କେନ୍ଦ୍ରାପଡ଼ାରେ ୨ ଏକର ଜମି ୪୫ ଲକ୍ଷ ଟଙ୍କା ବିନିମୟରେ ସୁରେନ୍ଦ୍ର ଲାଠ କିଣିଥିଲେ ବୋଲି ଆଭିଯୋଗ ହୋଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୨୦ ଅପ୍ରେଲ ବର୍ଷର ୧୧୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୧୧ତମ  । ବର୍ଷ ଶେଷ ହେବା ପାଇଁ ଆଉ ୨୫୫ ଦିନ ବାକି ଅଛି ।
ଆସାଇଟିସ ବା ଜଳୋଦର  (ଇଂରାଜୀ ଭାଷାରେ ) ରୋଗ ନାମ ଦିଆଯାଏ ଯେତେବେଳେ ଉଦର   ଭିତରେ ତରଳ ପଦାର୍ଥ   ଜମିଯାଏ  । ପ୍ରାୟ ୨୫ ମି:ଲି:ରୁ ଅଧିକ ତରଳ ପଦାର୍ଥ ପେରିଟୋନିଆଲ କାଭିଟିରେ ରହିଲେ ଏହି ରୋଗ ଜଣାଯାଏ । ଉଦର ଆକାର ବୃଦ୍ଧି, ଓଜନ ବୃଦ୍ଧି, ଉଦର ବେଆରାମ ଓ ଅଣନିଶ୍ୱାସୀ   ଆଦି ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ସ୍ପୋଣ୍ଟାନିଅସ ବ୍ୟାକ୍ଟେରିଆଲ ପେରିଟୋନାଇଟିସ   ହୋଇପାରେ । ବିକଶିତ ଦେଶମାନଙ୍କରେ   ଏହି ରୋଗର ମୂଖ୍ୟ କାରଣ   ଥାଏ । ଅନ୍ୟାନ୍ୟ କାରଣମାନଙ୍କ ମଧ୍ୟରେ କର୍କଟ ରୋଗ, ହୃଦ୍‌ପାତ, ଯକ୍ଷ୍ମା, ପାଙ୍କ୍ରିଆଟାଇଟିସ  , ବଡ୍-ଚିଆରି ସିଣ୍ଡ୍ରୋମ   ହୋଇପାରେ । ସିରୋସିସ୍ ରୋଗରେ ପୋର୍ଟାଲ ହାଇପରଟେନସନ   ଓ ରକ୍ତନଳୀର   କାର୍ଯ୍ୟ ଠିକ ସମ୍ପାଦନ ନହେଉଥିବାରୁ ଏହି ରୋଗ ହୁଏ । ଶାରୀରିକ ପରୀକ୍ଷା  , ଅଲଟ୍ରାସାଉଣ୍ଡ  , ସିଟି ସ୍କାନ   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଉଦର ମଧ୍ୟସ୍ଥ ତରଳ ପଦାର୍ଥ ପରୀକ୍ଷା କରି କାରଣ ନିର୍ଣ୍ଣୟ କରାଯାଇପାରେ । ସ୍ୱଳ୍ପ ଲବଣ‌ଯୁକ୍ତ ଖାଦ୍ୟ  , ଔଷଧ, ପାରାସେଣ୍ଟେସିସ ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ଟ୍ରାନ୍ସଜୁଗୁଲାର ଇଣ୍ଟ୍ରାହେପାଟିକ ପୋର୍ଟୋସିସ୍ଟେମିକ ସଣ୍ଟ  ( ବା ) ଦିଆଯାଇପରେ କିନ୍ତୁ ଏହାର ଜଟିଳତା ଅଛି  । ଅନ୍ତର୍ନିହିତ କାରଣ ଯକୃତ ଥିଲେ ଯକୃତ ଟ୍ରାନ୍ସପ୍ଲାଣ୍ଟ   କରାଯାଇପାରେ । ସିରୋସିସ୍ ରୋଗୀଙ୍କ ମଧ୍ୟରୁ ଦଶ ବର୍ଷ ମଧ୍ୟରେ ପ୍ରାୟ ୫୦% ରୋଗୀଙ୍କର ଆସାଇଟିସ ହୁଏ । ଏହି ରୋଗୀଙ୍କ ମଧ୍ୟରୁ ୩ ବର୍ଷ ମଧ୍ୟରେ ଅଧା ରୋଗୀ ମୃତ୍ୟୁ ବରଣ କରନ୍ତି । ଆସାଇଟିସ ଶବ୍ଦଟି ପୁରାତନ ଗ୍ରୀକ   ଶବ୍ଦ ଆସକାଇଟେସ   ଶବ୍ଦରୁ ନିଆଯାଇଛି ଯାହାର ଅର୍ଥ  "ମୁଣା ଭଳି"  ।
ବିଷମ କଟକ  (କ୍ରମିକ ସଂଖ୍ୟା: ୧୩୯) ରାୟଗଡ଼ା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବିଷମ କଟକ ବ୍ଳକ, ମୁନିଗୁଡ଼ା ବ୍ଳକ, କୋଲନାରା ବ୍ଳକ, ଓ କଲ୍ୟାଣସିଂହପୁର ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଜଗନ୍ନାଥ ସାରକା ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଡମ୍ବରୁଧର ଉଲାକାଙ୍କଠାରୁ ୨୯୧୮୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଡମ୍ବରୁଧର ଉଲାକା, ବିଜୁ ଜନତା ଦଳ ପ୍ରାର୍ଥୀ ଜଗନ୍ନାଥ ସରକାଙ୍କଠାରୁ ୩୪୯ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।